Lainatarjoukset - Löydä edullisimmat lainat netistä | Siu.fi\nPikavipeistä on vuosien aikana tullut edullisempia kuluiltaan ja tänä päivänä uusille asiakkaille tarjotaan pikavippiä jopa ilmaiseksi, maksat siis vain lainaamasi summan takaisin. Koventunut kilpailu suosii uusia asiakkaita, jolloin pikavippi on järkevä lainavaihtoehto nopeaan rahantarpeeseen. Tällä hetkellä ilmainen pikavippi on mahdollista saada viideltä eri toimijalta:\nEsittelemme tässä artikkelissa nämä viisi toimijaa ja heidän ikärajat, lainasummat ja laina-ajat. Kaikki artikkelissa esitellyt toimijat tarjoavat ilmaisen pikavipin ainoastaan uusille asiakkaille. Ilmaista pikavippiä voi hakea aina 10 eurosta jopa 1000 euroon asti.\nVivus on tunnettu lainayritys, jolla on paljon markkinointia muun muassa telvisiossa. Vivus on 4Finance Oy:n tarjoama lainapalvelu, joka toimii useassa eri maassa. Vivus myöntää 10 – 2010 euron lainoja ja suurin ilmainen pikavippi on 400 euroa. Jos ensimmäisen lainan maksaa ongelmitta ja ajallaan takaisin, on Vivukselta mahdollista hakea isompaa lainaa.\nLainasumma: 10 – 2010 €\nLaina-aika korkeintaan: 1 kuukausi\nMaksuerien määrä: 1 kpl\nTodellinen vuosikorko: 446,2 %\nSuomilimiitti tarjoaa tällä hetkellä markkinoiden suurinta ilmaista lainaa. Heiltä voi saada jopa 1000 euroa kuluitta ja laina-aikakin on tarjouksissa pisin. Jotta laina olisi kuluton, tulee se maksaa takaisin lainanottokuukautta seuraavan kuun loppuun mennessä. Parhaimmillaan kulutonta laina-aikaa on siis jopa yli 60 vuorokautta. Suurin Suomilimiitin tarjoama laina on 2000 euroa. Suomilimiitti myöntää lainaa 21 vuotta täyttäneille suomalaisille, joilla on luottotiedot kunnossa.\nLaina-aika korkeintaan: 50 kuukautta\nMaksuerien määrä: 1 – 50 kpl\nTodellinen vuosikorko: 163,98 %\nLimiitti -palvelun tarjoaa turkulainen Tact Finance Oy. Limiitistä on mahdollista hakea lainaa 50 – 2000 euroa ja lisäksi hyvin raha-asiansa hoitavien asiakkaiden on mahdollista saada korotettu 3000 euron luottoraja. Suurin kuluton laina, jota Limiitti tarjoaa uusille asiakkaille, on 500 euroa. Lainaa myönnetään 22 vuotta täyttäneille suomalaisille, joilla on luottotiedot kunnossa.\nLainasumma: 50 – 2000 €\nLaina-aika korkeintaan: 48 kuukautta\nMaksuerien määrä: 1 – 48 kpl\nTodellinen vuosikorko: 138,98 %\nFerratum on helsinkiläinen pikavippiyritys, joka tarjoaa joustoluottoa aina 2000 euroon asti. Uusien asiakkaiden lainatarjous on kuluton 50 – 300 euron laina. Kuluttomalla lainalla on maksuaikaa 14 – 30 vuorokautta ja se myönnetään 22 vuotta täyttäneille suomalaisille, joilla on luottotiedot kunnossa ja suomalainen pankkitili verkkopankkitunnuksin.\nSekä uusien että vanhojen asiakkaiden on myös mahdollista hakea Ferratum Joustavaa, joka on käytännössä luotollinen tili 2000 euron nostorajalla. Tuotteena se vastaa Limiitin ja Suomilimiitin tuotteita.\nLaina-aika korkeintaan: 26 kuukautta\nMaksuerien määrä: 1 – 26 kpl\nTodellinen vuosikorko: 219,29 %\nEurolimiitti on vuonna 2016 avattu lainapalvelu, josta uusien asiakkaiden on mahdollista saada kuluton laina aina 500 euroon asti. Laina-aikaa kuluttomalla lainalla on kuukausi. Lainatuotteena Eurolimiitillä on 3000 euron joustoluotto, joka vastaa tuotteena Limiitin, Suomilimiitin ja Ferratumin lainatuotteita. Lainaa voivat hakea kaikki 21 vuotta täyttäneet suomalaiset, joilla ei ole maksuhäiriömerkintöjä.\nLainasumma: 10 – 3000 €\nLaina-aika korkeintaan: 56 kuukautta\nMaksuerien määrä: 1 – 56 kpl\nTodellinen vuosikorko: 122,56 %\nTodellinen vuosikorko riippuu lainattavasta summasta ja lainapalvelusta ja se on 122,56 – 446,2 %. Laina-aika normaalisti 1 – 56 kuukautta. Lainasumma 10 – 3000 €. Esimerkki korkeimman todellisen vuosikoron lainasta: 2010 euron laina; Laina-aika 1 kuukausi; Takaisinmaksueriä 1 kpl; Luottokorko 301 euroa; Takaisinmaksettava summa 2311,00 euroa; Luottokustannukset yhteensä 301,00 euroa; Todellinen vuosikorko 446,2 %.\nTietojen ja kuvien lähde: https://www.tuntitili.fi/pikavippi\n← Kilpailuta puhelinliittymä ja säästä rahaa Yhdistelylaina pienentää lainanhoitokuluja →


Grillattu porsaan poski ja pluma paprikapyreen ja yrttivinegretin kera - MTV.fi\ngrillaus resepti porsaanposki porsaanliha liharuoka vinegretti\nGrillattu porsaan poski ja pluma paprikapyreen ja yrttivinegretin kera\nLifestyle > Makuja Julkaistu 13.07.2017 18:30\nHerkullinen annos ainakin itselleni uusista grillattavista possun osista.\nPossunposket ovat olleet kauppahallien valimoimassa jo vuosia, mutta niitä alkoi ilmestyä myös Snellmannin paketoimina. Kesän uutuuksiin kuului myös possun etuselästä otettu maukas kappale, pluma. Tämä ei ole mainosbloggaus, mutta hatunnosto uusille ruhonosille, joita alkaa ilmestyä vakuumiinkin pakattuna ympäri Suomea. Ovat kaiken lisäksi edullisia, noin kympin kilo. Iso kiitos uudistuksista kuuluu naudan osalta myös Tammiselle. Toivottavasti kauppa käy ja muutkin lihatuottajat uskaltavat tarjota uutta.\nPäätin yhdistää posken ja pluman samaan ruokaan. Ideana on marinoida ja siten samalla esikypsentää lihoja ja lopuksi grillata ne varsin nopeasti. Marinadi mehevöittää ja mureuttaa, grillaus tuo esiin pehmeän suloisen, reunoilta sopivasti kärtsänneen lihan maun.\nMolempia ruhonosia voi marinoida hyvinkin vahvasti. Mukana oleva ihra pitää lihan maistuvana ja taittaa hapokkaitakin makuja. Eikä kypsyydellä ole hirveästi väliä, ainakaan oman makuni kohdalla. Pidän molemmista lihoista hitusen sitkeän kypsäksikin grillattuina kuin myös mehevän maukkaina. Paprikapyree ja yrttinen vinegretti toimivat tämän ja kaiken grillatun lihan kanssa täydellisesti. Enkä voi liikaa hehkuttaa The Bastard -grillin oikeiden hiilien päällä tuoman kypsennyksen lisäpotkua.\nPS. Possunposkea haudutetaan yleensä tuntikausia, mikä tekee siitä toisella tapaa loistavaa lihaa. Katso muut possunposkireseptit.\nGrillattua possua, yrtti-vinegretti ja paprikapyree\n1 kg porsaan plumaa tai poskea\nKiehauta 1 litra vettä ja laita marinadin ainekset sekaan ja anna suolan ja sokerin sulaa. Anna jäähtyä. Laita lihat kattilaan ja laita jääkaappiin maustumaan 3-24 tunniksi. Ota marinadista ja pyyhi kuivaksi.\n0,5 punttia oreganoa\n1 chili, tulisuus oman maun mukaan, hienonnettuna\n1 tl juustokuminan siemeniä, jauhettuna\nSekoita ainekset keskenään hyvin esim. tehosekoittimessa ja mausta suolalla ja pippurilla mieleiseksi.\n3 grillattua paprikaa (kuorettomia, itse grillattuina tai purkista)\n1/4 dl sherryviinietikkaa (tai punaviinietikkaa)\nKuumenna pannu keskilämmölle ja kuullota sipulia ja valkosipulia muutama minuutti. Lisää mukaan palasteltu paprika ja viinietikka. Kypsennä vielä 5 min. Soseuta ja mausta suolalla ja pippurilla.\nGRILLAUS: Kuumenna grilli. Voitele lihat oliiviöljyllä ja paista 2-4 minuuttia per puoli, kunnes kypsyys tuntuu hyvältä. Nosta liha leikkuulaudalle ja viipaloi sentin siivuiksi. Tarjoile yrttisen vinegretin ja paprikapyreen kera.


Aleksanterinkatu (Valkoinen sali), Helsinki - PDF Ilmainen lataus\nAleksanterinkatu (Valkoinen sali), Helsinki\nDownload "Aleksanterinkatu 16-18 (Valkoinen sali), 00170 Helsinki"\n1 :N Aika: klo Paikka: Läsnä: Aleksanterinkatu (Valkoinen sali), Helsinki Kokouksessa olivat läsnä tai edustettuina kokouksessa vahvistetusta ääniluettelosta (Liite 1) ilmenevät osakkeenomistajat. 1 KOKOUKSEN AVAAMINEN Läsnä olivat lisäksi hallituksen jäsenet Koen Dejonckheere, Conny Karlsson, Teuvo Salminen ja Heikki Westerlund, kaikki hallituksen jäsenehdokkaat, toimitusjohtaja, yhtiön tilintarkastajan päävastuullinen tilintarkastaja, tilintarkastajaehdokkaan ilmoittama uusi päävastuullinen tilintarkastaja, yhtiön ylintä johtoa sekä teknistä henkilökuntaa. Hallituksen puheenjohtaja Heikki Westerlund avasi kokouksen. 2 KOKOUKSEN JÄRJESTÄYTYMINEN Yhtiökokouksen puheenjohtajaksi valittiin asianajaja Manne Airaksinen, joka kutsui yhtiökokouksen sihteeriksi oikeustieteen kandidaatti Jakob Storån. Puheenjohtaja selosti kokouksen asialistalla olevien asioiden käsittelyä koskevat menettelytavat. Todettiin, että kokous pidettiin suomen kielellä. Puheenjohtaja totesi, että eräät hallintarekisterissä olevia osakkeita omistavat osakkeenomistajat olivat toimittaneet yhtiölle äänestysohjeita ennen yhtiökokousta sekä selosti hallintarekisteröityjen osakkeenomistajien ennakkoon toimittamia äänestysohjeita. Yhteenvetoluettelot mainittujen hallintarekisteröityjen osakkeenomistajien äänestysohjeista otettiin pöytäkirjan liitteiksi (Liite 2a ja Liite 2b). 3 PÖYTÄKIRJANTARKASTAJIEN JA ÄÄNTENLASKUN VALVOJIEN VALITSEMINEN Pöytäkirjantarkastajiksi valittiin Heidi Sulin ja Tiina Mikkola. Ääntenlaskun valvojiksi valittiin Heidi Sulin ja Tiina Mikkola. 4 KOKOUKSEN LAILLISUUDEN TOTEAMINEN 1\n2 Todettiin, että kokouskutsu oli julkaistu yhtiön kotisivuilla internetissä ja pörssitiedotteella. Todettiin, että yhtiökokous oli kutsuttu koolle yhtiöjärjestyksen ja osakeyhtiölain määräyksiä noudattaen ja että se näin ollen oli päätösvaltainen. Kokouskutsu otettiin pöytäkirjan liitteeksi (Liite 3). 5 LÄSNÄ OLEVIEN TOTEAMINEN JA ÄÄNILUETTELON VAHVISTAMINEN Esitettiin luettelo osallistumistilanteesta kokouksen alkaessa ja ääniluettelo, joiden mukaan läsnä oli 80 osakkeenomistajaa joko henkilökohtaisesti tai lakimääräisen edustajan tai valtuutetun asiamiehen edustamana (Liite 1). Kokouksessa oli sen alkaessa edustettuina A-osaketta ja B-osaketta, edustaen yhteensä ääntä. Todettiin, että ääniluettelo vahvistetaan mahdollisen äänestyksen alkaessa. vastaamaan osallistumistilannetta 6 VUODEN 2010 TILINPÄÄTÖKSEN, TOIMINTAKERTOMUKSEN JA TILINTARKASTUSKERTOMUKSEN ESITTÄMINEN Toimitusjohtaja Lennart Simonsen piti katsauksen, jossa hän käsitteli yhtiön toimintaa vuonna Esitettiin tilikauden tilinpäätös sekä hallituksen toimintakertomus. Todettiin, että tilinpäätösasiakirjat olivat olleet nähtävinä yhtiön internetsivuilla osakeyhtiölain edellyttämän ajan ennen yhtiökokousta. Tilinpäätösasiakirjat otettiin pöytäkirjan liitteiksi (Liite 4). Esitettiin tilintarkastuskertomus, joka otettiin pöytäkirjan liitteeksi (Liite 5). 7 TILINPÄÄTÖKSEN VAHVISTAMINEN Yhtiökokous vahvisti tilinpäätöksen tilikaudelta TASEEN OSOITTAMAN VOITON KÄYTÄMINEN JA OSINGONMAKSUSTA PÄÄTTÄMINEN Todettiin, että CapMan Oyj:n taseen mukaan yhtiön tilikauden ja edellisten tilikausien voittovarat olivat ,22 euroa. 2\n3 Todettiin, että hallitus oli ehdottanut yhtiökokoukselle, että CapMan Oyj:n jakokelpoisista varoista maksetaan osinkoa pöytäkirjaan liitetyn ehdotuksen mukaisesti (Liite 6). Yhtiökokous päätti hallituksen ehdotuksen mukaisesti, että CapMan Oyj:n jakokelpoisista varoista maksetaan osinkoa 0,12 euroa osakkeelta. Osinko maksetaan osakkeenomistajille, jotka osingonmaksun täsmäytyspäivänä ovat merkittyinä Euroclear Finland Oy:n pitämään yhtiön osakasluetteloon. Osinko maksetaan VASTUUVAPAUDESTA PÄÄTTÄMINEN HALLITUKSEN JÄSENILLE JA TOIMITUSJOHTAJALLE Yhtiökokous päätti myöntää vastuuvapauden tilikautena toimineille hallituksen jäsenille ja toimitusjohtajalle. 10 HALLITUKSEN JÄSENTEN PALKKIOISTA PÄÄTTÄMINEN Todettiin, että hallituksen nimitysvaliokunta oli ehdottanut yhtiökokoukselle, että valittaville hallituksen jäsenille maksetaan palkkioita pöytäkirjaan liitetyn ehdotuksen mukaisesti (Liite 6). Yhtiökokous päätti hallituksen nimitysvaliokunnan ehdotuksen mukaisesti, että valittaville hallituksen jäsenille maksetaan seuraavan varsinaisen yhtiökokouksen päättyessä päättyvältä toimikaudelta seuraavat kuukausipalkkiot: hallituksen puheenjohtajalle euroa, hallituksen varapuheenjohtajalle euroa, muille hallituksen jäsenille kullekin euroa. Lisäksi yhtiökokous päätti hallituksen nimitysvaliokunnan ehdotuksen mukaisesti, että hallituksen valiokuntien kokouksiin osallistumisesta maksetaan hallituksen jäsenille kuukausipalkkioiden lisäksi kokouspalkkiota 800 euroa kokoukselta ja että hallituksen jäsenten matkakulut korvataan yhtiön matkustussäännön mukaisesti. 11 HALLITUKSEN JÄSENTEN LUKUMÄÄRÄSTÄ PÄÄTTÄMINEN Todettiin, että yhtiöjärjestyksen mukaan hallitukseen kuluu vähintään kolme (3) jäsentä ja enintään yhdeksän (9) jäsentä. Todettiin, että hallituksen nimitysvaliokunta oli ehdottanut yhtiökokoukselle, että yhtiön hallituksen jäsenten lukumääräksi vahvistetaan kuusi (6) pöytäkirjaan liitetyn ehdotuksen mukaisesti (Liite 6). Yhtiökokous päätti hallituksen nimitysvaliokunnan ehdotuksen mukaisesti, että hallituksen jäsenten lukumääräksi vahvistetaan kuusi (6). 3\n4 12 HALLITUKSEN JÄSENTEN VALITSEMINEN Todettiin, että yhtiöjärjestyksen mukaan hallituksen jäsenen toimikausi päättyy vaalia seuraavan varsinaisen yhtiökokouksen päättyessä. Todettiin, että hallituksen nimitysvaliokunta oli ehdottanut yhtiökokoukselle, että toimikaudeksi, joka päättyy seuraavan varsinaisen yhtiökokouksen päättyessä, valitaan hallitus pöytäkirjaan liitetyn ehdotuksen mukaisesti (Liite 6). Hallituksen puheenjohtaja Heikki Westerlund esitteli hallituksen uudet jäsenehdokkaat Nora Kerppolan ja Claes de Neergardin. Todettiin, että kaikilta hallituksen jäseniksi ehdotetuilta henkilöiltä on saatu suostumus tehtävään. Yhtiökokous päätti hallituksen nimitysvaliokunnan ehdotuksen mukaisesti, että toimikaudeksi, joka päättyy seuraavan varsinaisen yhtiökokouksen päättyessä, valitaan hallituksen jäseniksi seuraavat henkilöt: Koen Dejonckheere, Conny Karlsson, Nora Kerppola, Claes de Neergaard, Teuvo Salminen, ja Heikki Westerlund. 13 TILINTARKASTAJAN PALKKIOSTA PÄÄTTÄMINEN Todettiin, että hallitus oli ehdottanut yhtiökokoukselle, että valittavalle tilintarkastajalle maksetaan palkkio pöytäkirjaan liitetyn ehdotuksen mukaisesti (Liite 6). Yhtiökokous päätti hallituksen ehdotuksen mukaisesti, että valittavalle tilintarkastajalle maksetaan palkkio ja matkakustannukset korvataan tilintarkastajan kohtuullisen laskun mukaan. 14 TILINTARKASTAJAN VALITSEMINEN Todettiin, että yhtiöjärjestyksen mukaan yhtiössä on yksi (1) varsinainen tilintarkastaja sekä varatilintarkastaja. Tilintarkastajan toimikausi päättyy vaalia ensiksi seuraavan varsinaisen yhtiökokouksen päättyessä. Tilintarkastajan ja varatilintarkastajan on oltava Keskuskauppakamarin hyväksymä tilintarkastusyhteisö tai Keskuskauppakamarin hyväksymä tilintarkastaja. Todettiin, että hallitus oli ehdottanut yhtiökokoukselle, että toimikaudeksi, joka päättyy seuraavan varsinaisen yhtiökokouksen päättyessä, valitaan tilintarkastaja ja varatilintarkastaja pöytäkirjaan liitetyn ehdotuksen mukaisesti (Liite 6). 4\n5 Todettiin, että ehdotetulta tilintarkastajalta ja varatilintarkastajalta on saatu suostumus tehtävään. Yhtiökokous päätti hallituksen ehdotuksen mukaisesti, että toimikaudeksi, joka päättyy seuraavan varsinaisen yhtiökokouksen päättyessä, valitaan tilintarkastajaksi uudelleen KHT-yhteisö PricewaterhouseCoopers Oy sekä varatilintarkastajaksi uudelleen KHT Terja Artimo. Todettiin, että PricewaterhouseCoopers Oy oli ilmoittanut, että päävastuullisena tilintarkastajana tulisi toimimaan KHT Mikko Nieminen. 15 HALLITUKSEN VALTUUTTAMINEN PÄÄTTÄMÄÄN OMIEN OSAKKEIDEN HANKKIMISESTA JA/TAI PANTIKSI OTTAMISESTA Todettiin, että hallitus oli ehdottanut yhtiökokoukselle, että hallitus valtuutetaan päättämään yhtiön omien osakkeiden hankkimisesta ja/tai pantiksi ottamisesta pöytäkirjaan liitetyn ehdotuksen mukaisesti (Liite 6). Yhtiökokous päätti hallituksen ehdotuksen mukaisesti, että hallitus valtuutetaan päättämään yhtiön omien osakkeiden hankkimisesta ja/tai pantiksi ottamisesta seuraavasti. Valtuutus koskee vain B-osakkeita. Valtuutuksen nojalla hankittavien ja/tai pantiksi otettavien omien osakkeiden lukumäärä on yhteensä enintään osaketta, mikä vastaa noin 10,22 prosenttia yhtiön kaikista B-osakkeista ja noin 9,49 prosenttia yhtiön kaikista osakkeista. Omia osakkeita voidaan valtuutuksen nojalla hankkia vain vapaalla omalla pääomalla. Omia osakkeita voidaan hankkia hankintapäivänä julkisessa kaupankäynnissä muodostuvaan hintaan tai muuten markkinoilla muodostuvaan hintaan. Hallitus päättää miten osakkeita hankitaan ja/tai otetaan pantiksi. Hankinnassa voidaan käyttää muun ohessa johdannaisia. Omia osakkeita voidaan hankkia muuten kuin osakkeenomistajien omistamien osakkeiden suhteessa (suunnattu hankkiminen). Omia osakkeita voidaan valtuutuksen nojalla hankkia yhtiölle yrityskauppojen tai muiden liiketoiminnan järjestelyjen rahoittamiseksi ja toteuttamiseksi, yhtiön oman pääoman rakenteen kehittämiseksi, osakkeen likviditeetin parantamiseksi tai muutoin edelleen luovutettavaksi tai mitätöitäväksi. Osakkeita voidaan valtuutuksen nojalla ottaa pantiksi yrityskauppojen tai muiden liiketoiminnan järjestelyjen ja rahoituksen toteuttamiseksi. Valtuutusta ei voida käyttää kannustinjärjestelmiä varten. Valtuutus kumoaa yhtiökokouksen hallitukselle antaman valtuutuksen päättää omien osakkeiden hankkimisesta ja pantiksi ottamisesta. Valtuutus on voimassa seuraavaan varsinaisen yhtiökokouksen päättymiseen saakka, kuitenkin enintään asti. 5\n6 Osakkeenomistaja Elisa Torisevan edustaja Mikko Toriseva ilmoitti, että Elisa Toriseva vastustaa hallituksen ehdotusta vaatimatta asiassa kuitenkaan äänestystä. 16 HALLITUKSEN VALTUUTTAMINEN PÄÄTTÄMÄÄN OSAKEANNISTA SEKÄ OSAKKEISIIN OIKEUTTAVIEN ERITYISTEN OIKEUKSIEN ANTAMISESTA Todettiin, että hallitus oli ehdottanut yhtiökokoukselle, että hallitus valtuutetaan päättämään osakeannista sekä osakeyhtiölain 10 luvun 1 :ssä tarkoitettujen osakkeisiin oikeuttavien erityisten oikeuksien antamisesta pöytäkirjaan liitetyn ehdotuksen mukaisesti (Liite 6). Yhtiökokous päätti hallituksen ehdotuksen mukaisesti, että hallitus valtuutetaan päättämään osakeannista sekä osakeyhtiölain 10 luvun 1 :ssä tarkoitettujen osakkeisiin oikeuttavien erityisten oikeuksien antamisesta seuraavasti. Valtuutus koskee vain B-osakkeita. Valtuutuksen nojalla annettavien osakkeiden lukumäärä voi olla yhteensä enintään osaketta, mikä vastaa noin 15,33 prosenttia yhtiön kaikista B-osakkeista ja noin 14,24 prosenttia yhtiön kaikista osakkeista. Hallitus päättää kaikista osakeannin ja osakkeisiin oikeuttavien erityisten oikeuksien antamisen ehdoista. Osakeanti ja osakkeisiin oikeuttavien erityisten oikeuksien antaminen voi tapahtua osakkeenomistajien merkintäetuoikeudesta poiketen (suunnattu anti). Valtuutusta voidaan käyttää yrityskauppojen tai muiden liiketoiminnan järjestelyjen ja investointien rahoittamiseksi ja toteuttamiseksi sekä taserakenteen parantamiseksi. Valtuutusta ei voida käyttää kannustinjärjestelmiä varten. Valtuutus kumoaa yhtiökokouksen hallitukselle antaman valtuutuksen päättää osakeannista sekä optio-oikeuksien ja muiden osakkeisiin oikeuttavien erityisten oikeuksien antamisesta. Valtuutus on voimassa seuraavaan varsinaisen yhtiökokouksen päättymiseen saakka, kuitenkin enintään asti. 17 KOKOUKSEN PÄÄTTÄMINEN Merkittiin, että yhtiökokouksessa tehtyjä päätöksiä ovat kannattaneet kaikki läsnä olevat osakkeenomistajat, ellei pöytäkirjassa toisin mainita. Puheenjohtaja totesi, että asialistan asiat ovat loppuun käsitelty ja että pöytäkirja on nähtävillä yhtiön internetsivuilla viimeistään lukien. Puheenjohtaja päätti kokouksen kello\n7 [Allekirjoitukset seuraavalla sivulla] 7\n9 LIITTEET Liite 1 Ääniluettelo Liite 2a Skandinaviska Enskilda Banken AB (publ):n edustamien osakkeenomistajien äänestysohjeet Liite 2b Nordea Pankki Suomi Oyj:n edustamien osakkeenomistajien äänestysohjeet Liite 3 Liite 4 Liite 5 Liite 6 Yhtiökokouskutsu Tilinpäätösasiakirjat Tilintarkastuskertomus Hallituksen ja sen valiokuntien ehdotukset yhtiökokoukselle 9


Varis on fiksumpi kuin koira | Kulttuuri | yle.fi\nVaris maassa. Kuva: Yle / Risto Salovaara varis,linnut\nJulkaistu 10.11.2017 - 08:49 . Päivitetty 15.11.2017 - 13:00\nLinnun pieni ja kevytluinen pää sisältää pienet, mutta hyvin tiheät aivot, joiden avulla se on voinut sopeutua hyvin erilaisiin olosuhteisiin. Muuttolinnut osaavat suunnistaa, petolintujen aistit ovat hyvin tarkat ja esimerkiksi naakat ja varpuset ovat hioneet sosiaaliset taidot huippuunsa, varislinnut ovat kekseliäitä ja osaavat muun muassa käyttää työkaluja. Varikset tekevät johtopäätöksiä yhtä pätevästi kuin 5–7-vuotiaat lapset, kertoo uusiseelantilainen tutkimus. Tutkittavana ei ollut suomalaisille tuttu varis, mutta sukulainen kuitenkin. Tutkimuksesta lisää täällä.\nPääskyjen korkeat kirkaisut ja taiturimaiset lentonäytökset tekevät sydänkesän.Tervapääskyt ovat sopeutuneet ilmatilaan niin hyvin, että ne saalistavat ja syövät ilmassa, parittelevat ja nukkuvatkin siellä. Vain pesimäajaksi niiden on laskeuduttava pesäkoloonsa munimaan ja hautomaan munia. Tervapääskyllä on hennot, pesäkololla riippumiseen sopeutuneet jalat, joiden varassa lintu ei edes pysty kävelemään. Artikkeli täällä.\nTervapääsky lennossa. Kuva: Yle / Risto Salovaara kiitäjät,tervapääsky\nLintuja on mukava seurata. Ei tarvitse olla edes kiikarikaulainen lintubongari tunnistaakseen useita lintulajeja. Riittää kun pystyttää talviruokintapisteen pihalle. Muuttolinnut tuovat kesän mukanaan tullessaan pohjoiseen pesimään. Moni odottaa siksi kiurua, peippoa ja pääskystä. Yhtä lailla tulee ihailtua lajeja, jotka sinnittelevät täällä talven yli. Lintujen talviruokinta on yleistä ja hiljattain suomalaiset talkoilivat 1,3 miljoonaa linnunpönttöä reilussa vuodessa.\nMiksi linnut ovat kyvyiltään niin erikoisia ja erilaisia kuin muut eläimet? Linnut eivät ole dinosaurusten jälkeläisiä, väittää paleontologi Mikko Haaramo Minna Pyykön ohjelmassa. Ne ovat dinosauruksia!\nDinosauriespår i Tyskland Kuva: EPA/HOLGER HOLLEMANN dinosaurukset\nKoska linnut ovat niin erikoisia ja taitavia, niihin liittyy myös paljon uskomuksia ja tarinoita. Kalevalassa kerrotaan kuinka sotka teki pesän Ilmattaren polvelle ja laski kuusi kultaista ja yhden rautaisen munan. Ilmattaren liikauttaessa jalkaansa, munat särkyivät mereen ja niistä tuli maa, taivas, tähdet ja aurinko. Alkumuna liittyy monien muidenkin kulttuurien luomistarinaan.\nTelkkä Kuva: Yle, Risto Salovaara telkkä\nKaisa Pulakan Salatut eläimet -sarjan jaksossa Joutsen on linnuksi rikottu ihminen varoitetaan kuoleman uhalla tappamasta joutsenta, koska sen höyhenpuvun alta saattaa paljastua ihminen. Joutsenet ja ihmiset kietoutuvat myyteissä ja tarinoissa toisiinsa monin tavoin. Esimerkkeinä joutsenhahmoisen Zeuksen viettelemä Leda-neito tai pohjoisten kansojen tarina joutsenmorsiamesta.\nLaulujoutsen lentää. Kuva: Yle suomi 100,joutsenet\nLintujen tunnistaminen on hauska harrastus, jossa tietoja voi kartuttaa omaa tahtiinsa. Suomessa tavataan 471 lintulajia, joista viisi on istutettu ja seitsemää ei ole tavattu Suomessa vuoden 1950 jälkeen. Alkuun pääsee vaikka näiden linkkien avulla: Opas aloittelijalle, Luontoportti, linnut.\nKäpytikka ja vihervarpunen lintulaudalla Kuva: Yle/Pentti Kallinen käpytikka\nLinnut ovat saaneet nimensä ulkonäön, laulun tai elinympäristön perusteella. Joidenkin lintulajien, kuten kotkan, joutsenen ja pyyn nimet ovat niin vanhoja, ettei niiden alkuperää tunneta. Suomen lajilistaa ylläpitää BirdLife Suomi, ja sen harvinaisuushavainnot käsittelee Rariteettikomitea.\nAristoteleen kantapää selvitti lintujen nimistön kehitystä. Pasi Heikura haastatteli lintuharrastaja ja Birdlife Suomen nimistötoimikunnan jäsen Jukka Hintikkaa. Ja koska lintujen muistelu on näin kaamoksen keskellä hauskaa, aiheesta syntyi kaksi ohjelmaa. Ensimmäisessä osassa kuullaan mistä muun muassa kotka, rastas ja tiltaltti ovat saaneet nimensä. Ohjelman ovat toimittaneet Pasi Heikura ja Tina Cavén.\nSuomalaisten lintujen nimien etymologiaan perehtyvän kaksiosaisen ohjelman jälkimmäisessä osassa käydään läpi muun muassa miten hemppo, kirvinen ja sieppo ovat saaneet nimensä. Hintikka kertoo myös, mikä voi olla riittävän painava peruste vaihtaa jo olemassa oleva linnun nimi. Ohjelman ovat toimittaneet Pasi Heikura ja Tina Cavén.


Huulirasvat & Kosmetiikka huulille | Apteekkikosmetiikka - Arlekin- arlekin.pl.ua\nNormaalihinta 3,80 €\nFavora on pehmentävä huulirasva joka suojaa huulia tuulen, pakkasen ja paisteen kuivattavilta vaikutuksilta. Mieto vanila-aromi. Väri- ja säilöntäaineeton.\nIDUN Minerals huulikiilto Agnes 6 ml\nIDUN Minerals hehkuva ja runsaspigmenttinen huulikiilto ravitsee ja hoitaa huulia. Puhtaista raaka-aineista tehty huulikiilto. Valittava monta upeaa sävyä!\nIDUN Minerals huulikiilto Anna 6 ml\nIDUN Minerals Anna hehkuva ja runsaspigmenttinen huulikiilto ravitsee ja hoitaa huulia. Puhtaista raaka-aineista tehty huulikiilto. Valittava monta upeaa sävyä!\nIDUN Minerals huulikiilto Astrid 6 ml\nIDUN Minerals Astrid hehkuva ja runsaspigmenttinen huulikiilto ravitsee ja hoitaa huulia. Puhtaista raaka-aineista valmistettu huulikiilto. Sisältää hoitavaa sheavoita. Valittavana monta upeaa sävyä!


Suvi Pitkänen ja Hottis-Julia ottavat tulisesti yhteen – Amanda Harkimo purskahtaa kyyneliin: ”Se nainen painuu v****un täältä!" | Ruutu\nSuvi Pitkänen ja Hottis-Julia ottavat tulisesti yhteen – Amanda Harkimo purskahtaa kyyneliin: ”Se nainen painuu v****un täältä!"\ntoday 14.9.2016 klo 8.35\nHottikset järjestävät tupaantuliaiset! Talo on täynnä toinen toistaan kuumempia vieraita superkuumien Hottisten lisäksi. Ja käsistähän se riistäytyy: paikalle on saapunut myös Amandan ystävä, julkkiskaunotar Suvi Pitkänen, joka ei suhtaudu kovinkaan myönteisesti Hottiskämpän sääntöihin. Hottisten dissaamisesta joutuu nimittäin Vichy-jäähylle miettimään tekosiaan! ”Mä en punnerra teidän penkissä, enkä juo Vichyä enkä mitään muutakaan”, Suvi kieltäytyy kunniasta. Hottikset eivät tätä purematta niele, vaan kokoontuvat kriisikokoukseen, jossa leimahtaakin ilmiriita! Julia kokee, että Suvi on kohdellut häntä todella törkeästi. Amanda puolestaan ei ymmärrä, minkä takia muut haukkuvat hänen ystäväänsä. ”Ei me olla millään ala-asteella, että mennään opettajalle sanomaan!” Amanda puuskahtaa. Daniel puolestaan haluaa Suvin vastuuseen teoistaan. ”Se nainen tulee tänne näin ja painuu v****n tästä kämpästä!” mies huutaa. ”Ainoa, joka saa huutoa on minä, mutta kukaan ei kehtaa sanoa yhtään mitään ite!” Amanda puolestaan huutaa itku kurkussa ja poistuu kämpästä. Hottisten kotibileet päättyvät varsin dramaattisissa merkeissä! Hottikset keskiviikkona 14. syyskuuta kello 22 Nelosella.


Istun täällä terassin nurkassa sohvalla kirjoittelemassa. Tänään on ollut hieno, aurinkoinen ja lämmin päivä, pitkästä aikaa oikein hieno kesäpäivä. Mä en kovin paljoa hienosta päivästä ehtinyt nauttia, kun pääsin sängystä ylös sen verran myöhään. Kroppa kaipasi täyslepoa ja sitä saikin. Mutta kuinka ironista: nyt täällä ulkona onkin sitten jo vähän viileämpää eikä edes niin aurinkoista kuin päivällä. Tuuleekin melko kovaa.\nTai kun tulin tänne terassille muutama päivä sitten (vai oliko se eilen?) istumaan ja hehkutin somessakin, kuinka hieno sää on... Eipä ollut kauaa, eikös alkanutkin sataa vettä melkein samantien. Huomasinpa samalla myös lintujen ruikkineen aika monen terassituolin istuintyynyn päälle. Tietysti, jotta terassilla ei vaan liikaa pääsisi nauttimaan ;)\nTällaisia arjen pieniä ärsyttäviä, ironisia juttuja tapahtuu paljonkin. Välillä saattaa itse tilanteen ollessa päällä ärsyttää aivan älyttömästi, mutta jälkikäteen naurattaa. Pitää vaan osata suhtautua asioihin huumorilla. Huumori pelastaa monen tosi huonon hetken, kun kääntää vaan asiat täysin päälaelleen. Mulla on myös taipumus kääntää asiat sarkasmiksi ja tilannekomiikaksi, siitä saa parhaat naurut!\nViime päivinä on välillä se paras huumorin terä ollut karkuteillä ja tänäänkin on vointi ollut sen verran kökkö, että mietin ääneen, voisiko itsestään ja sairauksistaan edes välillä saada lomaa... Kyllästyttää! Haluan päästä jo eteenpäin tästä terveysselvittelyhässäkästä, "hypätä" kaikesta sivuun, jatkaa elämää ja sopeutua tilanteeseen. Mutta tämä kaikki edellyttää ensin oikeaa diagnoosia, jonka kautta selviää syy oireiluihin ja vammoihin ja jonka avulla mua pystytään kuntouttamaan ja hoitamaan oikein. Niin kauan kuin asiat ovat levällään, on koko käsittelyprosessi kesken, niin se vaan on. Ei pysty jatkamaan elämää mahdollisimman täysipainoisesti.\nTänään asioihin tuli jälleen yksi näkemys, kun sain vastauksen HUSista kliinisen genetiikan yksikköön lähettämääni meiliin. Meilissä olin kertonut mun tilanteestani ja kysellyt, miten asiassa pitäisi heidän mielestään edetä. Vastaaja oli perinnöllisyyslääketieteen erikoislääkäri/osastonylilääkäri, ja hän kirjoitti mm. näin:\n"Mielestäni tilanteenne sopii nivelten yliliikkuvuusoireyhtymään. Kyseessä voi olla hypermobiliteettioireyhtymä eli Ehlers-Danlos oireyhtymä (EDS) tyyppi III, mutta tämä on parhaiten fysiatrin tekemä diagnoosi. Nivelten yliliikkuvuutta esiintyy usein suvussa myös muilla henkilöillä, kuitenkin niin, että kyseessä on aikuisiän diagnoosi, sillä lapsena henkilöt ovat muutenkin notkeampia. Perinnöllisyyslääkärin vastaanotolla arvioidaan muiden Ehlers-Danlos oireyhtymien tyyppien mahdollisuutta ja näiden selvittämiseksi mahdollisesti tarvittavia geenitutkimuksia."\nHän myös kirjoitti, että ei ainakaan meilissä lähettämieni tietojen perusteella näkisi jatkoselvitysten tarvetta perinnöllisyyspolilla. Kiitin nopeasta vastauksesta, mutta lähetin vielä jatkokysymyksenkin. Olen nimittäin melko hämilläni siitä, että monet lääkärit ovat suosittaneet, että minut lähetettäisiin perinnöllisyyspolille jatkotutkimuksiin, ja samalla tuosta HUSista tulleesta vastauksesta. Sekin mua vaivaa, että oon ymmärtänyt, ettei meidän keskussairaalassamme tunneta kunnolla näitä EDSin kaltaisia harvinaisempia sairauksia. Fysiatrit eivät välttämättä "uskalla" antaa diagnoosia, mullakin on kyllä selkeitä epäilyjä papereissa, mutta diagnoosina kulkee lonkkadysplasian ohessa mm. se epämääräinen "määrittämätön nivelsiteiden löysyys" mikä ei vielä kerro mitään tarkempaa eikä takaa mulle sopivaa hoitoa ja kuntoutusta. Mutta selvitykset jatkuvat... Huomenna mm. juttelen työterveyslääkärin kanssa puhelimitse.\nÄäääh, mä haluan lomalle tästä pimeestä vammatomumajastani, saanko lähteä vaikka... öööö... Aruballe? Ilman tätä mun kroppaa? Saisinko lähteä vaikka entisessä kropassani, hyvässä kunnossa? :D Oisko se hyvä diili?\n"Well, life has a funny way of sneaking up on you when you think everything's okay and everything's going right\nA little too ironic... and, yeah, I really do think..."\n(Alanis Morrissette: Ironic\nTunnisteet: EDS, ehlers-danlosin oireyhtymä, elämä, hypermobiliteettisyndrooma, ihmiset, ironia, lonkkadysplasia, pohdiskelu\nFysiatri soitti tuossa vähän seitsemän jälkeen illalla. Ihan ylimääräinen puhelu ja odottamaton sellainen, hienoa tietysti että soitti ja vielä perjantai-iltana (vaikka ihmettelin vähän kyllä soittoaikaa). Hän infosi tietyistä asioista, kun papereita ei pariin viikkoon polilta tule kun on sulkuaika. Sen sijaan mua jäi kyllä vaivaamaan, kun kyselin samalla sitten myös fysiatrilta kardiologin kirjoittamasta konsultaatiovastauksesta... Fysiatri totesi, että vaikka kardiologikin suositteli mulle lähetettä perinnöllisyyspolille, hän ei itse sitä lähetettä voi laittaa - kun kerran ylilääkäri aiemmin on ollut jo sitä mieltä, että lähetettä eteenpäin ei voida laittaa.\nSanoin, että näinkö ihan todella on, varsinkin, kun olen tietoinen siitä, että mulle ko. suosituksen tehnyt kardiologi tuntee ja tietää hyvin perinnölliset sidekudossairaudet ja hänkin on varmasti oikeilla jäljillä mun tilanteen pohjasyistä. Tähän fysiatri totesi pahoittelevan kuuloisesti olevansa "pattitilanteessa" ja suositteli, että yritän nyt sitten työterveydestä saada lähetteen eteenpäin, kun kardiologilta on mennyt sinnekin teksti. SIIS OIKEESTI, MITÄ SÄÄTÖÄ! En ymmärrä miksi lähetettä ei vaan voida laittaa kun suosituksia on jo ties kuinka monta ja syyt lähettämiseen ovat selkeät :o Eikö mua ole jo ihan tarpeeksi pyöritelty polilta toiselle, ja jos kerran perinnöllisyyspolilla voitaisiin kunnolla paneutua pohjasyihin ja siitä selkeästi on mainittukin, miksi vaan vetkutetaan? Kuinka huonoksi mun voinnin vielä pitää mennä, että nähdään asioiden laita vähän pidemmällä tähtäimelläkin eikä vaan esim. sitä, miten kallista pdrinnöllisyyspolin tutkimus olisi? Entä kuinkahan kalliiksi mä tulen kaikkiaan jo nytkin, tutkimuksia odottaessani, tässä kunnossa, niin yhteiskunnalle kuin työnantajallekin, puhumattakaan tietysti omasta perheestäkin?\nEn oikein tiennyt miten ois pitänyt ajatella, mulle jäi puhelusta samalla sekä ihan hyvä että tosi ristiriitainen olo. Toivotti fysiatri vielä hyvää kesän jatkoa ja muutenkin oli asiallinen kuten aina, mutta on tää koko kuvio jo niin ironista, absurdia farssia ja näytelmää, että mä alan kohta ihmetellä, että kenen elämää mä oikein elän. Että onko mä edes itse omassa elämässäni pääroolissa vai hyppyytetäänkö mua paikasta toiseen kuin jotakin marionettinukkea. "Truman Show" :D\nOnhan tässä nyt vielä lisää tutkimuksia omassa keskussairaalassakin luvassa. Odotellaan nyt kuitenkin ne ja yritetään unohtaa tämä epävarmuus kaikesta. Voi olla, että jossakin vaiheessa on paikallaan ottaa yhteyttä potilasasiamieheenkin, mutta juuri nyt en siihen rumbaan jaksa ryhtyä.\nLähettänyt Hannastiina/Kiinteyttävä vaikutus -blogi klo 21.14 6 kommenttia:\nTunnisteet: fysatrian poliklinikka, ihmettely, ihmiset, ironia, kaoottinen hoitoprosessi, Keski-Suomen keskussairaala, Keski-Suomen sairaanhoitopiiri, oman elämänsä sankari, pohdiskelu\n"Ois se kyllä ihan kauheeta jos teillä ois koira!"\nEilen oli mulla se työterveyden terveystarkastus. Ihan sinänsä hyvä (ja tahattomasti huvittava) käynti, mutta eipä siellä mitään uutta ilmennyt. Tulipa nyt kuitenkin käytyä... Tarkastuksen teki terveydenhoitaja, joka ei ole meidän työnantajan omahoitaja vaan toinen henkilö. Keskustelimme ja kävimme läpi sekä mun työhistoriaa, koulutusta, elämäntilannetta, ihmissuhteita, tämän hetkistä kokemaani terveydentilaa ja jaksamistani, harrastuksia ym. Monenlaista tuli siinä höpöteltyä.\nLopputulemana oli mm. se, että mun terveydentila (johon lasketaan niin itse kokemani vointi, fyysinen kuin psyykkinen kuin diagnosoitu/mitattukin terveys) on kohtalainen. Hyvähän se ei tietty ole, sillä jos olisi, en olisi pois töistäkään... Mutta koska mulla on mieliala ja henkinen jaksaminen hyvällä mallilla, pidän mahdollisimman hyvää huolta itsestäni ja jaksamisestani, ihmissuhteet ovat kunnossa ja esim. verikokeiden tulokset sekä verenpaine olivat hyvät, voidaan mun vointi katsoa kohtalaisen hyväksi kuitenkin. Fyysisesti vointi tietysti on huono siltä osin, että on näitä mitä moninaisempia nivel- ym. ongelmia kipuineen ja toimintakyky sekä mun liikkuminen on huonoa.\nHuvittavia möläytyksiä tämä terveydenhoitaja kyllä välillä siinä keskustelun aikana teki... Osasin suhtautua näihin ihan huumorilla, koska tiesin jo etukäteen että tämä kyseinen henkilö on tietynlainen höpöttelijä ja tarkoittaa kommenteillaan vain hyvää... Tässä muutamia helmiä :D\n"Ois se kyllä ihan kauheeta jos teillä ois koira! Öh... niin onko teillä lemmikkejä? Siis onhan koirat ihania, mutta miten sä koiraa pystyisin tuossa kunnossa ulkoiluttamaan..." (Meillä ei oo lemmikkejä, ainakaan toistaiseksi.)\n"Tulitko muuten häämatkalla jo raskaaksi?" (Kun keskusteltiin mun aiemmin saamista rokotteista, ja arvelin että aikoinaan ainakin ennen häämatkaa sain tehosterokotuksia, kun matka suuntautui kaukomaille. En muuten tullut raskaaksi häämatkalla, vaan paljon myöhemmin, tiedoksi uteliaille ;) )\n"Mä oon aina sanonutkin, että ei se aina pidä paikkaansa, että ylipainoisilla olisi huonot veriarvot. Sullahan on nämä kolesteroliarvotkin aivan erinomaisen hyvät!"\n"Onko teillä lapset olleet nyt päivähoidossa? (Vastaan että ovat.) Se onkin tosi hyvä että ovat olleet hoidossa, tehän tulisittekin muuten lasten kanssa ihan hulluiksi kotona, kun ette pääsisi sieltä päivisin mihinkään..."\n"Kirjoittaakohan ne sulle kuntoutuspolilla eläkepaperit?" (Tähän vastasin, että no en kyllä pysty sanomaan tähän mitään, tiedän ainoastaan sen, että kuntoutuspolilla tutkitaan ja kartoitetaan monipuolisesti vointia, toimintakykyä ja kuntoutusmahdollisuuksia...)\nJa tässä oli vain muutamia asioita :D Kerroin näistä kommenteista tänään muutamalle ystävälleni, ja he olivat molemmat sitä mieltä, että miten mä pystyn ottamaan nämä kommentit huumorilla. No hyvin pystyn, kun tiedän, että nämä olivat hyväntahtoista kommentointia ja kun kyseisen hoitajan tietää jo entuudestaan, osaa näihin kommentteihin suhtautua. Hän kuitenkin välittää ihmisistä ihan aidosti, on vaan tahattomasti taipuvainen kommentoimaan asioita hassusti.\nJälkikäteen mietin huvittuneena, että mitähän ois tapahtunut, jos olisin heittänyt huumorilla tälle hoitajalle vaikka jossakin vaiheessa keskustelua aivan jotakin hämärää... :D Mutta enpä testannut tuota, kun ei hoitaja kuitenkaan ois ymmärtänyt mun huumoria ollenkaan, heh. Ois miettinyt varmaan, että no on tuo outo tyyppi :D Muutenkin kuin fyysisten oireidensa ja vammojensa takia... Hehee!\nSitten vielä yksi, toivottavasti käänteentekevä, juttu eiliseltä! Satuin tutkimaan illalla mun tietoja OmaKannasta, kun sieltä osui silmiini kardiologin kirjoittama vastaus fysiatrin tekemään konsultaatiopyyntöön (suora lainaus tekstistä kirjoitusvirheineen):\nKonsultaatiopyyntö edellä. Konsultaatiopyyntö tulee fysiatrian yksiköstä.\nLähetetietojen perusteella epäiltäisiin perinnöllistä sidekudoksen sairautta.\nEi käy yksiselitteisesti ilmi kuka on suvun indeksihenkilö eli kenelle tarkat tutkimus on tarkoitus tehdä.\nJoka tapauksessa tämän kaltaisessa tilanteessa jossa on useamman eri ryhmän löydöksiä, voidaan tutkimukset keskittää yliopistosairaalan perinnöllisyyslääketieteen laitokselle.\nSuositan, että laitetaan lähete esim.Kuopion yliopiston kliinisen genetiikan laitokselle.\nTäältä käsin voidaan tehdä esim.vaadittavat geenitestaukset, joista kaikista suurin hyöty sukuselvittelyissä."\nOlin niin hämmentynyt tästä selkeästä kannanotosta, että huusin heti mun miehelle, että tuu katsomaan ja lukemaan, mitä täällä sanotaan! Musta tuntui siltä kuin olisin saavuttanut suuren voiton! Että vihdoin viisas kardiologi sanoo suoraan sen kuten asiat ovat - että tässä mun tilanteessa oikeasti vaikuttaisi olevan taustalla perinnöllinen sidekudossairaus ja että tutkimukset kannattaisi keskittää perinnöllisyyspolille. Että mun omat aavistukset, tuntemukset ja tekemäni kaikki taustaselvitykset ovat olleet täyttä totta ja oon ollut koko ajan oikeassa.\nOnhan se melko outoa olla tyytyväisen hämmentynyt tuosta sidekudossairausepäilystä, mutta se vaan on lopulta niin suuri helpotus sille, että nyt tietää myös erikoislääkäreidenkin olevan sitä mieltä, että tätä kaikkea kannattaa tutkia lisää. Ja jos vihdoin saisin selvyyden tälle kaikelle nivelvammailulle ja muille fyysisille oireiluille, mua osattaisiin oikean taustadiagnoosin saamisen jälkeen toivottavasti myös hoitaa ja kuntouttaa oikealla tavalla. Ja mahdolliset muut lähisuvussa esiintyvät oireet osattaisiin myös hoitaa ja tulkita mun toivottavasti saaman tarkemman diagnoosin avulla ajoissa ja oikein sekä ymmärrettäisiin, mistä mahdolliset oireet johtuvat. Ja olisihan se hienoa, jos kenenkään mahdollisesti oireilevan verisukulaisen ei enää tarvitsisi omalla kohdallaan tehdä tätä kaikkea pohjatyötä ja julmettua selvittelyä, mitä mä oon tähän saakka joutunut tekemään, jotta tulisin oikealla tavalla kuulluksi ja ymmärretyksi...\nKuten oon aiemminkin varmaan todennut: jos jollakin ihmisellä on johonkin harvinaiseen sairauteen viittaavia oireita, ei se tarkoita sitä, etteikö kyseistä harvinaista sairautta olisi ollenkaan olemassa. Tällainen suhtautuminen on ikävä kyllä varsin yleistä nykypäivänä. Potilasta tulisi aina kuunnella ja hänen kertomat erikoisemmatkin oireet tulisi aina ottaa huomioon.\nNyt on jännä nähdä, miten asiat etenevät ja kuka tuon lähetteen laittaa eteenpäin - ja minne. KYSiin? HUSiin? Ja olisipa muuten mielenkiintoista olla kärpäsenä katossa fysiatrian polilla, kun mut tutkinut erikoistuva fysiatri lukee tai jo luki tuon kardiologin vastauksen. Erikoistuva fysiatri varmaan miettii että "hitto, olin oikeassa koko ajan, tuo potilas ois pitänyt lähettää perinnöllisyyspolille eteenpäin jo maaliskuussa...!" ja eräs toinen fysiatri, joka kielsi tuolloin jatkolähetteen tekemisen "koska siitä ei olisi hoidollista vaikutusta", saa nyt tietynlaisen näpäytyksen kardiologilta(kin)...\nLähettänyt Hannastiina/Kiinteyttävä vaikutus -blogi klo 23.18 2 kommenttia:\nTunnisteet: elämä, harvinainen sairaus, ihmiset, lonkkadysplasia, nivelongelmat, perinnöllinen sidekudossairaus, pohdiskelu, positiivisuus, sidekudosvammat, trokleadysplasia, vaikeasti yliliikkuvat nivelet\nJuhannus on sujunut... ...no, siten kuten juhannukset yleensä sujuvat :) Epävakainen, melko viileä ja aika sateinenkin sää, hyvä ruoka, perheen seura ja ei-kiire-minnekään-olotila ovat siivittäneet viime päivien sisältöä. Ollaan oltu ihan vaan kotosalla, kuka mitäkin tehden. Lapsista on nykyään jo kivasti seuraa toisilleen ja se on hieno juttu, että näin on, vaikka tietysti sitä normaalia sisaruskinastelua ja kärhämää tämänkin parivaljakon touhuihin liittyy. Mutta lasten yhteistä touhua ja yhteenkuuluvuutta on silti tosi mukavaa seurata vierestä, sitten kun oikein intensiivisesti leikkivät ja värittävät tarinaa mielikuvituksellaan!\nMutta asiasta seuraavaan... Jossain yhteyksissä oon maininnut, että erityisesti jalkojen (lonkat, polvet) kipujen suhteen mulla on ollut tilanne ihan kohtalainen nykyään. Osaan ehkä jo vähän ennakoida olemista ja tekemistä, ja tiedostan, että jos teen jotakin enemmän, se myös vaatii tosi paljon tervettä ihmistä enemmän palautumisaikaa, jotta olen taas päässyt tekemistä edeltävään "energiaan" ja toimintakykyyn. (Välillä tosin tekemisen määrä ei oo millään tavalla suhteutettua siihen, millainen vointi voi tämän jälkeen olla... Mikä on hämmentävää ja outoa, mutta se on taas ihan toinen juttu...) Mulla on myös mulle kohtalaisen hyvin toimiva kipulääkitys ja jos se ei tehoa kunnolla, yritän keskittää ajatukset kivusta ihan muualle vaikkapa jonkun luovan tekemisen avulla (musiikki, kirjoittaminen, askartelu, taiteilu jne). Ystävien seurassa ei myöskään kipuja tai muita rajoitteita ehdi tiedostaa, mikä on hyvä juttu, aivojen kapasiteetti on silloinkin muussa kuin kivun käytössä. Toimintakyvyn vaihtelu häiritsee enemmän - kömpelyys, liikkumisen hankaluus, voimien heikkous ja välillä tasapaino-ongelmat ("huojumisefekti") jaloissa. Ja uupuneisuus.\nMutta nyt on ilmennyt aika voimakkaita, uusia kipuja ja ihmeellistä lonksumista, pauketta ja lukkoilua myös olkapäissä. Yöllä voi olla hankalaa, kun ei löydy hyvää asentoa olkapäille paitsi täysin paikallaan selällään ollessa, ja se on taas pidemmän päälle puuduttava asento, pystyisin olemaan normaalisti myös vasemmalla kyljellä... Kyynärpäät menevät välillä päivisin lukkoon, aukeavat kovalla paukahduksella ja ranteetkin kipuilevat, rutisevat ja paukkuvat, tuntuvat välillä jotenkin kuumottavilta myös. Mutta nuo olkapäät ovat pahimmat, vasen olkapää erityisesti. Nyt oon parina päivänä ottanut kunnon lääkekombot ja silti se kipu pääsee läpi - ei olkapään ollessa paikallaan vaan kun vasenta kättä liikuttaa, ojentaa kättä jossakin liikkeessä, tai erityisesti silloin kun kävelen kepin kanssa sisällä kotona, keppi juurikin vasemmassa kädessä. Varmasti tässä on siis osittain myös rasituksesta kyse, mutta tuon kivun ohessa oleva lonksahtelu ja muu on myös tosi inhottavan tuntuista. Oon koittanut kuitenkin tehdä joka päivä fyssarilta saamiani varovaisia olkapäille suunnattuja liikkeitä, josko ne yhtään auttaisivat.\nEn oo mikään valittajatyyppi, eli en täällä kotosalla esim. koko ajan valita tätä tilannetta ja pyrin löytämään asioista aina ne pienet hyvätkin puolet. Kivussa ja tässä kaikessa oireilussa ei ole mitään hyvää, mutta vielä pahempi tilanne ois, jos mä täällä läheisille jatkuvasti purnaisin ja valittaisin. Valitan ihan muista, arkisista asioista ;) Valitan sitten vaikka täällä blogissa tai vertaistuen kera... Mutta tässä käyttäytymisessä on se huono puoli myös, että koska mä oon arjessa yleensä aina aika positiivinen ulosanniltani enkä kulje naama mutrussa, oli kiputilanne tai vointi mikä tahansa (paitsi jos on oikein kova kipupiikki päällä, sen kyllä varmasti huomaa), saattavat lähipiiri tai muut läheiset ihmiset luulla, että oon paremmassa kunnossa kuin olenkaan. Tässä on melkoinen ristiriita ja tähän samaan ristiriitaan törmää vieläkin toisinaan, tai rehellisesti sanoen aika useinkin, vaikka oonkin alkanut kertoa voinnistani realistisemmin tätä nykyä. En tosin todellakaan valittamalla ja voivottelemalla, se ei vie asioita mihinkään eikä auta ketään, vaan kertomalla ihan neutraalisti, miten asiat ovat.\nToisekseen, jatkuva valittaminen ja ylenmääräinen voivottelu tuntuu musta sitäpaitsi muutenkin ihmeelliseltä huomionhakuisuudelta. Ei kroonisesti sairaan ihmisen tarvitse edes valittaa huomiota saadakseen, hän saa sitä (epämääräistä ja välillä outoakin) huomiota joka tapauksessa, halusi tai ei! Ainakin silloin, kun sairaus on näkyvä ja tutkimus- ja hoitojaksoja sairaanhoidossa, kuntoutuksessa ja vaikka missä piisaa... Väittäisinpä, että meistä moni antaisi mitä vaan, jotta tällainen sairastamiseen liittyvä huomio vähenisi ja elämä olisi taas normaalia, ilman "silmätikkuna" olemista! Eli se siitä huomiosta ja huomionhakuisuudestakin, hoh!\nEräs läheinen tiivisti tämän mun tilanteen hyvin, kun tuossa yhtenä päivänä juteltiin taas puhelimessa pitkään ja kertoilin, mitä kaikkia tutkimuksia mulle on jo viime aikoina tehty, ketä kaikkia hoitavia henkilöitä oon tavannut ja keitä tässä kesän aikana tapaan ja mitä tutkimuksia vielä tehdään. "Sähän oot niinkuin joku koekaniini, joka kulkee tutkimuksesta toiseen ja kaikki haluavat nipistellä ja nähdä, miten kumma tapaus tää onkaan!" No niin :D Nauratti tuo vertaus. Jos nyt ajatellaan pelkästään vaikka verikokeita, niin niitä on otettu parin viikon aikana jo pari kertaa ja vielä otetaan kolmannetkin, kaikilla näillä tutkimuksilla kartoitetaan eri asioita, joita näyttäisi olevan lukemattomia. Oon käynyt pelkästään muutaman viikon aikana fysiatrilla, työterveyslääkärillä, fyssarilla (ja aiemmin keväällä mua tutki niin ortopedi kuin kuntoutuksen henkilötkin), myöhemmin kesällä tulee aika neurologille ja kardiologille ja sitten on kuntoutuspolilla se kuntoutus- ja työkykytutkimus luvassa, jossa tapaan taas useita eri terveydenhuolloin ammattilaisia. Huomenna menen puolestaan terveydenhoitajalle, kun mulle tehdään jonkinlainen terveystarkastus. (Öööö, en oikein tiedä, mitä tässä terveystarkastuksessa nyt sitten tutkitaan, onhan mulle tehty tässä tämänkin vuoden aikana valehtelematta varmaan yli parikymmentä eri tarkastusta eri asioista, on kuvattu, venytetty, vanutettu, paineltu, sörkitty, valaistu, taivutettu, keskusteltu ja haastateltu, testattu, kävelytetty, kuunneltu... Mitähän vielä... :D)\nEttä silleen. On tietysti hienoa, että tutkitaan ja mua yritetään auttaa, mutta onhan tämä kaikki nyt ihan pimetä meininkiä, jos sitä alkaa oikein sivusta katsomaan ja miettimään!\nMulle uusi ammatti: koekaniini? (Patja- ja sohvatehtaan koemakaajan ja apuvälineiden koekäyttäjän lisäksi?)\nLähettänyt Hannastiina/Kiinteyttävä vaikutus -blogi klo 13.36 2 kommenttia:\nTunnisteet: elämä, kivunhallinta, koekaniini, lonkkadysplasia, olkapääongelmat, pohdiskelu, sidekudossairaus, terveystarkastus, tutkimukset, yliliikkuvat nivelet\nTakaisin tuijottavat kyborgit ja muita tarinoita\nHuh kun on väsähtänyt meininki nyt. Olin tänään pitkästä aikaa moikkaamassa mun omaa fyssaria ja aamun aikana tuli vieläpä käveltyä mulle iso määrä... Meinasi mennä taas jalat ihan holttomiksi, mutta sinnikkäästi vaan käppäilin :) En kovin helposti anna tuollaisissa tilanteissa periksi.\nFyssarikäynti oli taas todella hyvä. Mitään ihmejippoja ei ole mulle oikein enää käytettävissä, lähinnä koitetaan ylläpitää edes tätä nykyistä toimintakykyä. Juteltiin paljon mun kuulumisista ja tulevista tutkimuksista... Fyssarini on selkeästi huolissaan mun jalkojen voimattomuudesta ja siitä, että huomasi mun oikean jalkaterän jotenkin läpsähtävän kävellessä. Tuollaista oiretta ei oo ollut aiemmin enkä oo itsekään kiinnittänyt siihen huomiota. "Onko kukaan epäillyt MS-tautia?" hän kysyi. Eipä kyllä oo juuri sitä, mutta näiden neurologisten juttujen/lihassairauksien poissulkemiseksi neurologille tehtiin lähete (ja tänään tulikin kutsu neurologian polille, aika on heinäkuun loppupuolella). Fyssari kehotti myös lähettämään mut tutkineelle fysiatrille meiliä ja kertomaan muutamasta huomiosta + kysymään, oisko mun mahdollista päästä rinta- ja kaularangan magneettiin selkäydinkanavaa ahtauttavien tekijöiden poissulkemiseksi jo ennen neurologin aikaa. Hänen mielestään nämä lihasheikkoudet ym. oireet eivät selity pelkästään myöskään mahdollisella Ehlers-Danlosin syndroomalla tai vastaavalla sidekudossairaudella eivätkä silläkään, jos ihminen ei vaan pystyisi treenaamaan, vaan epäilykset kohdistuvat myös neurologiselle puolelle... On vaan todella huonoa tuuria, jos tähän kaikkeen liittyisi useampi eri sairaus.\nSain yhden simppelin uuden liikkeen olkapäiden kiertäjäkalvosinten alueen vahvistamiseksi (kun olkapäät lonksuvat ilkeästi nykyään ja aamuisin ovat myös usein vähän pois paikaltaan), toisen vähän erityyppisen liikkeen myöskin ja sitten kehotuksen yrittää tehdä jossakin korkealla istuen (meillä varmaan keittiönpöydän reunalla) jalkojen ojennuksia. Siis niin, että liike kohdistuu reisilihakseen eli jalka liikkuu vaan polven kohdalta ylös ja alas. Yritetään pitää edes reiden lihakset jossakin kuosissa, jos mahdollista. Sain myös fyssarilta mukaan "sukan", jonka voi tarvittaessa laittaa uuden polvituen alle, jotta se pysyisi paremmin paikallaan. Kyllä yrittää huolehtia musta niin hyvin kuin mahdollista!\nEilen tosiaan sain sen uuden polvituen - tai ortoosiksikin kutsuvat. Se ei ole nyt juuri mulle räätälöity malli, koska todennäköisesti räätälöity mallikaan ei estäisi mun erittäin löysää oikeaa polvea lonksumasta sivuttain. Siinä on niin löysät sivusiteet... Mutta etu-takasuuntaan tapahtuva liike on tuon tuen avulla aika hyvin kontrollissa ja koska tukeen tehtiin saranan kohdalle 20 asteen kulma, se estää paremmin polven holtitonta kääntymistä taaksepäin.\nMitä nyt oon parina päivänä tukea testannut, on se hyvän tuntuinen ja kävely on sen kanssa luotettavampaa - tosin aika jäykkää (paitsi sivuttain polvi muljuaa). Mutta ongelmana on vielä ollut oikea säätökorkeus ja remmien optimaalinen kireys. Helposti tuki jää turhan löysälle ja tänäänkin fyssarilta pois kävellessäni jouduin pariinkin kertaan kiristelemään remmejä, kun koko hässäkkä valahti nilkkaan :D Ihmiset tuijottivat turkoosikeppistä ja -tennarista rautakehikkojalkaista itsekseen naureskelevaa kyborgia, mutta mä tuijotin takaisin. Saivatpahan puheenaihetta kahvitunneilleen :D\nEilen olin kyllä aika kypsähtänyt tähän koko tilanteeseen. Kiukuttelin itseni kanssa kotosalla, kun kaikki tekeminen oli niin vaikeaa ja vielä enemmän mua ärsytti se, että oon kaikkeen paikasta A paikkaan B kulkemiseen muiden ihmisten varassa. Tuntui, että multa on viety itsenäisyys ja aina on kauheat selvittelyt kyydeistä, kuka kuskaa minnekin ja milloin. Että oon muille kiviriippa kun aina ruinaan kyytiä. Huoh. Vaikka henkisesti jaksankin nyt hyvin ja mieliala on ihmeen rauhallinen, positiivinen ja hyvä, välillä tuommoset asiat korpeaa ja vaikka oon äärimmäisen tyytyväinen, että näitä mun oireita vihdoin selvitellään kunnolla, tietää se kesänkin aikana monia käyntejä keskussairaalalla milloin missäkin asioissa. Tätäköhän tämä tulee olemaan jatkossa... Haluan edes jonkinlaisen rauhan - ilman jatkuvia selvittelyitä - tähän elämään ja vihdoin selvyyden siitä, mikä mua vaivaa ja miten mua voidaan kuntouttaa ja hoitaa, avut ja kulkemiset kuntoon. Mahdollisuuksien mukaista itsenäisyyttä takaisin.\nVaan ei se auta kuin taistella ja jaksaa vaan jatkaa, fight back niin tänään kuin jatkossakin!\nLähettänyt Hannastiina/Kiinteyttävä vaikutus -blogi klo 18.30 2 kommenttia:\nTunnisteet: elämä, fight back, fysioterapia, ihmiset, kuntoutus, kyborgi, laajalti yliliikkuvat nivelet, lonkkadysplasia, monivammainen, polviortoosi, sidekudossairaus, turkoosit kyynärsauvat\n"Kun romantiikan nälkää nään, Tom Jones stereoihini jää..."\nHuippueilinen takana! Tai menihän se tämänkin päivän puolelle vielä ;) Oltiin siis illalla aiemmin hehkuttamaani Tom Jonesia sekä Paula Koivuniemeä katsomassa Jyväskylän satamassa äidin kanssa. Illasta muodostui todella mainio, sää suosi, oli pilvetön taivas, ihmisillä (meitä oli paikan päällä yli 5000 katsojaa!) oli hyvä, rento meininki. Selkeästi kesäfiilikset alkavat vallata tämän kansan ja sekös jos mikä on hieno juttu!\nPaula veti mainion keikan, joskin keikkasetti oli tuttu ja turvallinen eikä tuonut mitään erityisen ihmeellistä esille. Paulalla oli kuitenkin oma bändinsä vahvistettuna torvisektiolla ja onpa se vaan aina yhtä suuri ilo kuunnella noin huipputaitavaa, isoa orkesteria livenä, toki huippusolistilla varustettuna. Bändi soitti myös ilman Paulaa Stevie Wonderin Sir Duken ja kuulosti tooooodella hyvältä!\nTom Jones sitten... No, ei nämä edes ole ylisanoja, vaan voi todeta heti kättelyssä, että on siinä vaan kovakuntoinen, karismaattinen ja yhä samettiääninen ja lahjakas 75-vuotias taiteilija! Aivan huippumahtava konsertti, pitkän setin vetivät ja vanhat tutut biisitkin oli sovitettu uuteen tyyliin. Välistä löytyi myös rokkaavampaa menoa kuten myös balladityyppisiä, kantrityylin esityksiä sekä mm. hyvin vahvalla tunteella vedettyjä uudempia, erikoisempiakin vain parilla kitaralla säestettyjä biisejä. Huhhuh, oli kyllä hieno meininki! On tällaisten legendojen livenä näkeminen - varsinkin Jyväskylässä - ainutlaatuista, eikä niitä pidä missata! Alettiin jo puhua äidin kans että seuraavaa vastaavaa konserttia täytyy alkaa suunnitella... :D\nLähdettiin sitten vielä konsertista jatkoille yökerhoon muutamaksi tunniksi. Se oli ihan sopiva aika olla, yhtään pidempään en ois jaksanut näillä jaloillani ja kropallani... Päästiin kuitenkin molemmat laulamaankin karaokessa useita kertoja, mikä oli hieno juttu. Oli tosi hauska törmätä myös niin moniin ystäviin ja vanhoihin tuttuihin pitkästä aikaa! Harvoin on noin paljon tuttuja liikkeellä samana iltana. Tosin harvoinhan mä muutenkaan nykyään oon missään käynyt, joten eipä sitä kehenkään edes voi silloin törmätäkään :D\nTäytyy tosta Sataman yöstä vielä mainita se, että siellä oli kyllä jotenkin harvinaisen huonosti otettu liikuntarajoitteiset huomioon. Kyselin etukäteen järjestäjiltä meilitse, että löytyykö alueelta hyvin istumapaikkoja koska liikun huonosti enkä pysty seisomaankaan paljoa. Mulle vastattiin ihan asiallisesti, että varsinaisia invapaikkoja kuulemma ei ole, mutta alueella on kyllä hyvin istumapaikkoja. No, jos me ei oltais oltu ajoissa liikkeellä, ei oltais kyllä saatu minkäänlaisia istumapaikkoja, sillä niitä ei todellakaan mitenkään hirveitä määriä ollut. Eipä me sitten niiltä paikoilta mihinkään liikuttukaan... Ois voitu lähemmäs lavaa järjestää vaikka oma alueensa liikuntarajoitteisille...? Joku koroke pyörätuoleille kyllä oli, mutta sekin oli vain muutamalle ja ihan jotenkin hämärässä paikassa keskellä aluetta. Hämärää.\nKoska alue oli aika iso ja väkisinkin sinne mennessä ja sieltä poistuessa piti kävellä jonkin verran, oli sekin ihan tarpeeksi suoritusta mulle. (Keskustaan mentiinkin taksilla ihan suosiolla, en lähtenyt edes yrittämään kävelyä sinne saakka, olisin hyytynyt matkalle...) Kovilla penkeillä istuminenkin oli epämukavaa ja hankalaa. Niinpä me tultiin siihen tulokseen, että tällaisiin tapahtumiin täytyy mun jatkossa varmaan lähteä ihan suosiolla pyörätuolilla. (Äiti ehdotti kyllä retkituolia ja istuinkoroketta, mutta niitäkö sitten joku koko ajan roudasi mun puolesta, eikä toisaalta sellaisia varmaan saa edes mukaan ottaa alueelle :D) Pääsen ensinnäkin paremmin kulkemaan, ei tarvii pelätä että voimat häipyy kesken kaiken ja on sitten se istumapaikkakin siinä samassa eikä tarvitse mun takia muiden seuralaisten nököttää jossakin syrjemmässä penkeillä - vaikkakin tuolta eilisiltä paikoilta lavalle ihan hyvä näkyvyys olikin. Voihan siitä tuolistakin sitten halutessaan ylös nousta ja vaikka kävelläkin niin, että pitää työntökahvoista kiinni...\nSit vähän muuta asiaa: oon tosi helpottunut siitä, että eilen tuli ihan viralliset paperitkin kuntoutustuen myöntämisestä loppuvuodeksi ja tänään näin Kelan sivuilta, että eläkettä saavan hoitotuki (se perustuki, mutta onpa sekin sentään edes jotain tässä vaiheessa kun tarkempi tilannekatsaus ja lausunnot mun tilanteesta vielä puuttuvat) oli myös myönnetty loppuvuodeksi. Jes! Ei tarvii näitä raha-asioita huolehtia niin paljoa kun on nyt puoleksi vuodeksi jatko selvillä... Tänä aikana muutenkin varmaan asiat sitten etenevät, kunhan tutkimuksia tehdään lisää ja tulee se kuntoutustutkimuskin. Taisteluvoitoilta tämmöset asiat tuntuvat, kun ei tämän maan byrokratia todellakaan ole sieltä helpoimmasta päästä! :)\nKattelin tuossa myös ensi viikon kalenteria... Siellä oiskin niin Respectassa käyntiä polvitukiasioiden tiimoilta, omalle fyssarilleni aika ja labrojakin otetaan. Mutta löytyypä myös aika kasvohoitoon sekä ripsien ja kulmien huoltoon. Ihanaa!\nLähettänyt Hannastiina/Kiinteyttävä vaikutus -blogi klo 23.41 2 kommenttia:\nTunnisteet: byrokratia, elämä, ihmiset, Jyväskylän satama, lonkkadysplasia, musiikki, Paula Koivuniemi, polvivammat, Sataman yö, sidekudossairaus, Tom Jones\nTänään pyöri ties mitä syvällistä ajatelmaa ja hajatelmaa päässä ja ajattelin kirjoitella jotakin käyttäytymismalleista ja niihin liittyvistä asioista. No, en mä nyt taidakaan tähän hätään. Kirjoitellaan vähän yleisluontoisempaa kuulumista ja sekalaista höpötystä, ei nyt kuitenkaan huvita alkaa hirveästi filosofoimaan :D\nKoko tää viikko on kyllä mennyt aika lailla ajatuksissani ollessa. Se maanantain polikäynti oli niin älyttömän kokonaisvaltainen ja hyvä, yhtäkkiä monta asiaa nytkähtikin eteenpäin, fysiatrit yhdessä pohtivat mun tilannetta ja jatkoa... Aika hyvin kuvasi varmaan mun pöllämystyneisyyttä se, kun olin ihan suu auki hämmästyksestä heidän kysyessään, onko mulla jotakin kysyttävää. Hyvä etten änkyttänyt siinä kun totesin että no eipä ole, nyt etenee niin moni asia että ei tuu kyllä mitään mieleen!\nMutta kyllähän asiat ihan väkisin jäivät pitkäksi aikaa mieleen pyörimään, enkä mä oikein edes tiedä mitä kaikkea mä ajattelin ja pyörittelin/olen ajatellut ja pyöritellyt. Sitä prosessoi asioita, kävi tapahtumia läpi uudestaan. On niin isoista asioista kyse, mun terveydestä ja tulevaisuudesta monellakin tavalla... Sitten kun se maanantain polikäynnin alitajuinen jännitys laukesi, niin ihan hirveä uupumushan siitä tietysti iski, ja mä oonkin ollut taas aika heikossa hapessa viime päivinä enkä oo pystynyt ja jaksanut tehdä paljoakaan. Vähän oon ulkona käynyt kävelemässä, ja sitten tuolla terassilla takapihalla myös jonkin verran. Hyvin pieniä juttuja. Paljon oon vaan nukkunut, lepäillyt ja ollut sohvalla/sängyllä selälläni musaa kuunnellen ja somessa roikkuen aina välillä. Keskiviikkona kävivät taas siivoojatkin, ja senkin ajan mä lojuin sohvan uumenissa. Juurikaan mitään fyysistä, esim. fysioterapiajuttuja, en oo nyt tällä viikolla tehnyt vaan lähes totaalinen lepo (muutamat pienet harjoitukset huomioiden) on tullut tosi tarpeeseen.\nTänään tuli maanantailta epikriisikin, ja se on kyllä taas niin älyttömän hyvä kuvaus tilanteesta, että huh! Asiat on kirjattu huolella ja tarkasti ylös. Tuossa mainitaan kaikki niveloireetkin tosi hyvin. Esim. vas. lonkasta, polvista, käsistä (olkapäät, kyynärpäät, ranteet): "rutinaa/paukkumista, subluksaatioita, aamuisin joutuu nivelet 'paikalleen asettelemaan.' Vas. polvi useita kertoja päivässä voi mennä paikoiltaan/muljahtaa." Hyvin ilmaistu -kaikessa karuudessaan!\nOn myös polvien tilanne maanantain kliinisten testien perusteella kerrottu. Sitten on kaikkea muuta tästä koko tilanteesta, on puhuttu perinnöllisyyslääkärille lähettämisen suosituksesta, siitä miten voimat on hävinneet erityisesti jaloista harjoittelusta huolimatta ym.\nLoppusuunnitelmassa mainitaan kuntoutustutkimuksen ja työkykyselvityksen tarve laaja-alaisten oireiden vuoksi + lähetteiden laittaminen niin kardiologille, neurologille kuin verikokeisiinkin. Sit tämä on hyvä maininta myös, onneksi on paperillakin nyt sitten: "polvissa rakenteellinen poikkeavuus femurin trochleassa, mutta tähän edellä 19.2. ortopedi ei puuttunut. Katsotaan ensin saako apua uudesta polvituesta, ja aloitetaan ensin muut tutkimukset, ja jos polvi hankaloituu, myöhemmin tarvittaessa konsultaatio ortopedille." Tuossa polven hankaloitumisessa on kyse siis juurikin tosta ylempänä mainitusta vasemmasta polvesta, mikä on ihan älytön ja ärsyttävä, kun jatkuvasti on jotenkin pois paikaltaan... Ollut ongelmallinen jo jostakin 90-luvulta saakka. (Ja täytyypä tähän mainita, että mähän vielä itse tutkin tässä keväällä eri lääketieteen materiaaleista, kun vertailin omia polvien rtg-kuvia muihin kuviin ja maailmalla tehtyihin tutkimuksiin, että noissa mun polvissa on joku rakennevika... Ja näinhän se näköjään piti paikkansa!) Koita kävellä ja liikkua tämmösten kinttujen kanssa, jotka on sekä nivelongelmaiset, kipeät että voimattomat. No mutta katotaan, miten kuviot nyt sitten etenee...\nHuomenna pitäs kuitenkin "edetä" ja olla taas sen verran kuosissa, että voi lähteä kuuntelemaan äipän kanssa Paula Koivuniemeä ja Tom Jonesia Jyväskylän satamaan. Jee! Kyllä sitä aina sen verran pystyy, liput on tuonne ostettu jo aiemmin keväällä :) Harvinaista, että Tom Jones on Suomessa ja Jyväskylässä varsinkin! Puhuttiin, että ollaan sen verran ajoissa liikkeellä, että löytyy varmasti istumapaikat mahdollisimman läheltä lavaa. Varsinaisia invapaikkoja tuolla ei kuulemma ole, sen selvitin jo, mutta istumapaikkoja kyllä. Kipua varmasti istumisesta tulee mutta kunhan nyt ei seistä tarvii, se on nykyään niin hankalaa huojumista, kun ne voimat häviää jaloista ennemmin tai myöhemmin. Oishan tuonne voinut pyörätuolinkin lainata, mutta nyt mennään vielä näin. Testaan vähän samalla että miten tuollaisessa tapahtumassa nykykunnossa pärjään.\nAi niin! Meinasin unohtaa, että kuntoutustuki loppuvuodeksi ollaan kuulemma hyväksymässä! Paperit vaan vielä pitää mulle lähettää. Helpotti tuo tieto mua todella paljon, saa jostakin edes jotakin rahaa... Tämä tietää samalla myös sitä, että todennäköisesti tänäkään vuonna mua ei töissä nähdä - ainakaan töitä tekemässä... Hullua, syksyllähän tulee jo 2 vuotta näiden terveysongelmien kanssa painimista, siis saikulla olemista :o\nLopuksi totaalisesti aiheen vierestä vielä muutamia kuvia tältä illalta terassilta. Tuossa näkyvät nyt ne tuijatkin, joista jossakin aiemmassa tekstissä mainitsin...\nLähettänyt Hannastiina/Kiinteyttävä vaikutus -blogi klo 22.53 Ei kommentteja:\nTunnisteet: fysiatrin epikriisi, Jyväskylä, kesä, lonkkadysplasia, musiikki, Paula Koivuniemi, pohdiskelu, Sataman yö, sidekudossairaus, Tom Jones, yliliikkuvat nivelet\n"Ei pitäis liikaa yrittää,\njos sä sen näät et pysty ohi menemään...\nHaloo Helsingin Kuussa tuulee -biisi on soinut mulla paljon päässä nyt parina päivänä. En oikein tosta bändistä oo tykännyt, mutta tää kyseinen biisi onkin aika hyvä ja osuvasti juuri nyt näinä päivinä iskenyt mulle tajuntaan... Kuunneltiin tätä lauantaina myös tyttöjen kanssa illanvietossa. Sanat muutenkin osuvat tähän hetkeen mulle, vaikka en nyt mitään rakkautta tässä oo etsimässäkään, mutta kohtasin taas itseni ja tilanteeni tänään. Oli kontrolliaika fysiatrille.\nEn ehtinyt tällä kertaa vastaanottoa oikein edes jännittämään, oli sen verran muuta toimintaa viikonloppuna. Niinpä musta tuntui, että menin vastaanotolle kerrankin ihan reippaana, avoimin mielin ja ilman ennakko-odotuksia. Vaikka fysiatrin aika oli 25 minuuttia myöhässä, jotenkin mulle tuli tosi hyvä fiilis jo pelkästään siitä, miten fysiatri mut kohtasi kun oli kutsunut mua nimeltä ja keppeineni raahustin hitaasti kohti vastaanottohuonetta. "Tää nyt vähän kestää..." naurahdin ja niin naurahti fysiatrikin, "Ei se mitään, niin kesti näköjään mullakin, anteeksi kun oon myöhässä." :)\nFysiatri jututti mua huolellisesti ja kyseli viime aikojen kuulumisia. Kerroin Peurungan kuntoutuskuulumiset ja mm. sen, että oon saanut nyt muutamaltakin eri lääkäriltä lisää suosituksia siitä, että mut lähetettäisiin perinnöllisyyslääkärille sekä kardiologille kaiken mun kropan oireilun pohjasyyn löytymiseksi. Myös muista, esim. käsissä (olkapäät, kyynärpäät, ranteet) ilmenneistä oireista kerroin sekä lihasheikkoudesta ja vapinasta erityisesti jaloissa sekä siitä, että harjoittelu ei oikein onnistu muualla kuin vedessä ja vaikka tekisin mitä tai olisin tekemättä, tuntuu, että vointi vaan heikkenee ja liikkuminen vaikeutuu entisestään.\nFysiatri totesi heti, että ei ole kyllä normaalia eikä hyvä tilanne ollenkaan... Ja mietti, että lisätutkimukset ovat tarpeen. Hän pyysi huoneeseen myös kollegansa kysyäkseen hänenkin mielipidettään. Tämä toinen fysiatri olikin sama, joka jo Aslak-kuntoutuksessa totesikin mun oikeassa lonkassa olevan vikaa ja muistikin mut siltä ajalta :) Oikein miellyttävä, kokonaisvaltaisesti ja empaattisesti ihmisen kohtaava lääkäri hänkin. Pohtivat sitten fysiatrit siinä yhdessä mun tilannetta ja tulivat siihen lopputulokseen, että mulle laitetaan lähete kuntoutuspolille, jossa voidaan kokonaisvaltaisesti ottaa kantaa mun koko tilanteeseen ja siellä on myös mahdollisuus konsultoida eri erikoisalojen lääkäreitä jos tarvetta. Koska kuntoutuspolille on kuitenkin muutaman kuukauden jonot, tehdään sitä ennen myös lähetteet niin verikokeisiin (halutaan jotain reuma-arvoja tarkistaa), kardiologille (jos työterveyden lähete ei ole jo mennyt sinne) ja neurologille. Että nämä tutkimukset olisivat sitten jo alta pois kun on kuntoutuspolin vuoro.\nOrtopedillekin laitetaan kuulemma tarvittaessa heti konsultaatiopyyntö tai lähete, jos mun vasemman jalan (lonkka ja polvi) oireet yhtään nykyisestä hankaloituvat enää... Mutta ei vielä, ensin katsotaan nyt ne polvitukiasiat ja muut tarvittavat apuvälineet. Koska jos tuo tekonivellonkkakin on jäänyt heikoksi ja mulla vaan sidekudokset on löysät/hauraat ja jos taustalla on vaikka se epäilty Ehlers-Danlosin oireyhtymä, pitää kaikki leikkaukset miettiä tosi tarkkaan, kun niistä ei välttämättä toivukaan kunnolla. Tätäpä fysiatrikin tänään mietti. Perinnöllisyyspolille ei laitettu vielä lähetettä ainakaan, ensin nyt katsotaan nämä kaikki muut tutkimukset ja niiden tulokset.\nMikä on myös tosi hyvä juttu, mä sain Kela-taksilapun, joka oikeuttaa 10 edestakaiseen omavastuuhintaiseen taksimatkaan kodin ja Aalto-Alvarin (Jkl uimahalli) tai kodin ja Peurungan välillä. Tuo lappu on voimassa 3 kk. Tosi hyvä juttu, pääsen aika edullisesti kuitenkin kulkemaan allasjumppaamaan/uimaan ja kotiinkin, enkä ole aina muiden kyydeistä riippuvainen :)\nKaiken kaikkiaan siis tosi hyvä käynti. Sanoinkin näille molemmille fysiatreille, että vihdoin asioita saadaan kunnolla eteenpäin ja että otetaan se kokonaisnäkemys mun tilanteeseen ja moninaisiin nivel- ym. oireisiin ja nähdään muutakin kuin vain yksi huono tekonivellonkka... Mikä on yksi ja tärkeä juttu mun tilanteessa tietysti myös, siitähän kaikki tämä selvittely ja ongelmavyyhti alkoi, mutta nyt on sitten taas niin eri tilanne kuitenkin kuin aiemmin.\nYhä totean samaa mitä aina ennenkin: vaikka ois kuinka hankalaa, rankkaa ja väsyttävää, omista oikeuksistaan ja hoidostaan pitää pitää meteliä. Kukaan muu ei sitä sun puolestasi tee.\net sydän vihdoin jotain tuntea vois\nHyppää täysillä joutsenlauluun..."\n(Haloo Helsinki: Kuussa tuulee\nLähettänyt Hannastiina/Kiinteyttävä vaikutus -blogi klo 16.02 Ei kommentteja:\nTunnisteet: elämä, fysiatrian poliklinikka, Haloo Helsinki, Keski-Suomen keskussairaala, Kuussa tuulee, lonkkadysplasia, pohdiskelu, sidekudossairaus, yliliikkuvat nivelet\nKesäkukkia ja ajatuksia\nEilen käytiin ostamassa äidin ja veljen tyttöystävän kanssa kesäkukkia tänne meille. Tulikin oikein kivan näköisiä ostoksia. Kyllä kesään vaan kesäkukat kuuluu, niin se on :)\nJäin sitten vielä miettimään, että pari tuijaa voisi näyttää takapihan terassilla kivalta. Niinpä tänään äiti toikin pari tuijaa, ja tosi kivalta näyttävätkin! Ovat pitkänmallisissa koreissa, laitan ne terassin reunalle, jos saan ne jotenkin itse siirrettyä, nyt ovat katoksen alla vielä suojassa kun melkoinen myräkkä oli ulkona tänään. Nyt ei tähän hätään näistä tuijista ole kuvaa, täytyy laittaa tänne blogiin joku kerta uudestaan kun saan kuvattua... Nyt ei jaksa terassille enää lähteä könyämään. Oon aivan puhki.\nMä en todellakaan, näköjään, opi. Nimittäin sitä, että mulla nykyään (muutama kerta testattu) menee selkä pelkästään siitä, että kurotan lattialta jotakin tavaraa. Tänään kurottelin lattialta kynää vähän normaalia kauempaa ja siitäpä sitten iski taas muutaman poksahduksen (fasettilukot ja nikamat siellä paukkuu) säestämänä kirvelevä, hankala, kuumottava jomotus ristiselkään, joka ei talttunut mitenkään ennen kuin otin kunnon kipulääkkeet ja asetuin varovasti sohvalle makaamaan matalahko tyyny selän alla. Onneksi pahin kipu loppui suhteellisen nopeasti tällä kertaa, mutta selkä on ollut oudon tuntuinen koko illan ja ylimääräisiä liikkeitä saa varoa.\nYlöspäin tai sivulle kurottelustakaan ei nykyään hyvää seuraa, sillä kyynärpäät saattavat kipeästi lukkiutua - ne pitää naksauttaa auki - ja olkapäät puolestaan, vaikka ovatkin tähän saakka kestäneet, lonksuvat/poksahtavat kipeästi, jos tietty liikerata ylittyy. En tiedä, mikä niissä ottaa vastaan, mutta oireilua on nyt sitten niissäkin. Kuten myös ranteissa. Ehkä mulla olisi hyvä olla täällä taas tarttumapihdit, niin välttyisi noilta selkeästi yli meneviltä liikkeiltä eikä tarvitsisi kumartua tai kurotella mitään...\nNyt mun kaikki isot/isoimmat nivelet lonksuvat, muljahtelevat, poksahtelevat, naksahtelevat tai rahisevat. Mitä ihmeellisimmissä tilanteissa pitkin päivää. Jotkut menevät välillä hiukan pois paikaltaan tai lukkiutuvat, pahimpia ovat vasen polvi, lonkka sekä olkapää. Oikea ranne menee myös lukkoon. Enkä ymmärrä, miksi näin mun nivelille/koko kropalle tapahtuu ja tällä nopeudella mitä nyt on oireilu lisääntynyt - sopivasta, ei liiasta eikä liian vähästä, harjoittelusta huolimatta. Oonkin nyt parin viikon ajan pitänyt oirepäiväkirjaa, sillä ajattelin, että siitä voisi olla ensi viikon fysiatrin kontrollikäynnillä hyötyä. Ei siellä kuitenkaan muista kaikkea kertoa kun näitä tuntemuksia on ympäri kroppaa. Lisäksi on pitkä lista kysymyksiä ja selvitettäviä asioita... Kyllähän se on myönnettävä, että mietityttää, millaiseksi liikuntakyky menee, ennen kuin pohjasyy tähän kaikkeen oireiluun löydetään, mutta ehkä ensi viikolla selvitykset etenevät taas. Vaadin ainakin.\nMuutenkin oon puhki ja väsynyt, kun tän päivän selkäkuvion lisäksi viime yönä en saanut juurikaan nukuttua lonkkien kipujen ja päässä mylläävien ajatusten vuoksi. Elämää ja tiettyjä ihmisiä sekä ihmissuhteita tuli mietittyä ja surtuakin. Ihmissuhteet, usein ne kaikkein läheisimmät, ovat vaikeita. Varsinkin, jos niihin liittyy ristiriitoja, sairastumisia tai muita elämän kriisitilanteita... Elämä sisältää joka aamu alkavia uusia päiviä täynnä pieniäkin ilonaiheita ja asioita mutta vastaavasti myös iltoja, öitä ja luopumista - monellakin tavalla. No, se on tätä elämän kiertokulkua, iloja ja suruja, alkuja ja loppuja. Ei kai elämä muuten elämää olisikaan.\n"...Mut vaikka mä uskon ihmeisiin, en taikoja tehdä voi\nJos tää loppuu, jos tänä yönä rakkaus loppuuMä hajoan niin kuin jokainen ihminen, kuolevainen..."\n(Johanna Kurkela: Kuolevainen\nTunnisteet: elämä, ihmissuhteet, kesäkukat, kuolevainen, liikuntakyky, lonkkadysplasia, pohdiskelu, rakkaus, sidekudossairaus\nTänään kohtasin parikin hoitoalan ihmistä aamun aikana. Kaksi kohtaamista, kaksi täysin erilaista kokemusta. Kohtasin myös itseni ja ajatukseni vuoden takaa ja sen, että vain itse mä tiedän, mikä on totta ja oikein, mitä mä tunnen ja mikä tilanne on. Kukaan ei saisi saada omalla käytöksellään toista ihmistä tuntemaan oloaan mitätöidyksi, aliarvioiduksi tai sellaiseksi, että hänen täysin oikeutetut ajatuksensa ja aidot tuntemuksensa olisivat vähäpätöisiä tai jopa sellaisia, ettei niitä ikään kuin olisi olemassa ollenkaan. Kukaan ei saa jyrätä sinua itseäsi, ajatuksiasi ja sinun itsesi sisintä. Se on yksi julmimmista asioista, mitä ihminen voi toiselle ihmiselle käytöksellään tehdä.\nOn kohtaamisia ja sitten on aitoja kohtaamisia.\nHeti aamukahdeksan jälkeen menin sinne fyssarille, josta viime tekstissäni kirjoitin. Viikonlopun aikana vähän häiritsi mielessä ajatus siitä, että kohtaan ihmisen, joka todennäköisesti ei mua ymmärrä yhäkään ja tuskin minäkään häntä. Mutta lopulta mulla oli aamulla oikein hyvä fiilis ja olin päättänyt, että koitan ottaa asiat huumorilla ja jos tarpeen, mä puolustan kyllä itseäni ja tilannettani enkä todellakaan anna fyssarin kohdella itseäni jotenkin epäkunnioittavasti.\nTänään fyssari aloitti tapaamisen: "No, me nähtiin silloin vuosi sitten. Sun piti tulla silloin kuukauden päästä uudestaan, mutta se kuukausi näköjään venyikin vuoden mittaseksi. Aika paljon tehtiin juttuja silloin, joten olisi ollut kiva, että oltaisiin pystytty seuraamaan sun treenaamista silloin paremmin. Ja kivutkin olisi saatu paremmin hallintaan kun olisit käynyt täällä mun vastaanotolla - nyt on kyllä myöhäistä, vuosi on liian pitkä aika. No mitäs sulle kuuluu ja miksi nyt vasta tulit tänne?"\nNo mä kertoilin sitten, että no eipä ollut kovin kannustava se edellinen käynti ja siksi hakeuduin sitten muualle fysioterapiaan. Että nyt tulin tänne työterveyslääkärin ehdotuksesta. Sit käytiin läpi tän hetken kuulumisia, missä on kipua eniten ja miten painonhallinta sujuu, koska "olen kuullut, että olet painonhallinnasta kiinnostunut", sanoi fyssari. Kävikin ilmi, että tämä fyssari halusikin keskittyä tällä kertaa eniten mun painoon - ei ollut katsonut mun taustoja ja kuulumisia siis järjestelmästä juuri ollenkaan. Halusi käydä läpi ruokarytmiä ja ruokien energiasisältöä... En viitsinyt siinä vaiheessa sanoa mitään, mietin vaan mielessäni, että "ei oo totta!" Lopulta kun oli paasannut asiansa, totesin että kiva tietää, mulla onkin 8 kg tippunut paino tänä vuonna. Hyvä ilme oli fyssarilla :D "No joo, tosi hyvä kyllä... ...niin yhtään nopeampaan ei saa laihtua, ettei lihakset katoa..." hän tuumi.\nSitten hän kyseli, mitä liikuntaa oon harrastanut (oletti ilmeisesti etten oo tehnyt mitään? Tai sellainen mielikuva mulle ainakin tuli) ja paasasi mulle liikunnasta ja treeniohjelmasta. Suositteli TAAS pyöräilyä ja kuntosalia, kuten vuosi sittenkin, sekä ilman keppejä kävelyä. Totesin että muuten hyvä, mutta en pysty näitä ehdottamiasi asioita tekemään (paitsi yläkroppaa salilla kyllä), viimeksi olen pystynyt polkemaan pyörällä v. 2006 eikä se onnistu nykyäänkään sekä lonkista että polvista johtuen. Sanoin että suosin mieluiten vettä, se on ehdoton paikka liikkua, siellä tulee vähiten kipuja ja liikkeet myös onnistuu hallitummin. Veden tehokkuudesta ja eduista mulle sentään fyssarikin oli mun kanssa samaa mieltä.\nSitten hän halusi vielä tutkia mun lonkkien liikkuvuutta, nosti jalkoja myös ilmaan ja pyysi, että nostaisin oikeaa jalkaa koukkuun samalla kun piti mun kantapäästä kiinni. Eihän se onnistunut. Kehtasi väittää, että "Sä et luota itteesi ja jalkaasi. Jos luottaisit, tää oikea jalka toimisi nyt etkä tarvitsisi keppejä. Se on vaan piuhoista kiinni, sun pitää käskyttää sun jalkaa koko ajan!" Siihen sanoin samantien, että mihin perustat tämän väitteesi - että minä en muka luota itseeni - ja että tällainen väite ei muuten pidä paikkaansa. Että tahdosta tai itseeni luottamisesta nämä asiat eivät oo minun tapauksessani todellakaan kiinni, olen sun kanssasi täysin eri mieltä. Sanoinpa myös naurahtaen, että minäpä kerron, mitä ja miten treenasin ennen kuin mulla nämä lonkka- ja muut terveysongelmat alkoivat... Ja treenaisin kyllä nykypäivänäkin, jos vaan pystyisin!\nEn meinannut sitten enää päästä tutkimuspöydältä pois, seisominenkin oli kunnon vapinaa/huojumista. Fyssari halusi silti testata vielä muutamia liikkeitä niin, että seisoin, kunnes totesin, että tästä ei tule mitään, nämä ei multa yksinkertaisesti vaan onnistu ja tahdot varmaan, että pääsen täältä huoneestakin vielä pois itsenäisesti.\nLopputulemana ei siis ollut oikein mitään uutta. Toivotti kyllä tsemppiä ja hyvää kesää, mutta se meni oikeastaan ihan toisesta korvasta sisään ja toisesta ulos. Fyssari haluaisi nähdä mut vielä elokuussa, mutta enpä tiedä, menenkö. Toisaalta jos mulla on oikein hyvä fiilis henkisesti ja paino on tippunut lisää, voisin vaikka mennäkin vähän näpäyttämään häntä. Mutta joka tapauksessa oon tyytyväinen, että kohtasin tämän henkilön tänään ja että mulla oli koko ajan jämäkkä asenne, en alistunut outoihin kommentteihin, mulla oli huumoria ja sanoin suoraan mitä olin asioista mieltä.\nKävin tänään myös työterveyslääkärin luona "ylimääräisellä käynnillä." Kerroin kuulumiset tosta fyssaritapaamisesta. Totesin, että ei ne kemiat vaan kohtaa ton fyssarin kanssa ja sille nyt ei vaan voi mitään. Ttl oli tyytyväinen kuitenkin, että olin sanonut asiat suoraan :) Puhuttiin myös jatkosta - ttl odottelee nyt sitten fysiatrian polilta kuulumisia ja laittaa ymmärtääkseni myös lähetteen kardiologille keskussairaalalle... Kun on niitä rytmihäiriöitäkin/ nopealyöntisyyskohtauksia välillä sydämessä ollut. Ne kuulunevat tähän kaikkeen sidekudoshässäkkään... Halutaan varmistaa ja seurata, että mun sydän on kuitenkin kunnossa eikä siellä ole esim. mitään aortan laajentumia, joita perinnöllisissä sidekudossairauksissa voi ilmetä sidekudosten löysyydestä johtuen. Tai jos on joku hoidettava juttu, se hoidetaan myös tarvittaessa. Verikokeisiin meen myös lähiaikoina.\nMulla on kyllä tosi ihana tuo työterveyslääkäri, ollaan monella tavalla samantyylisiä ilmaisutyyliltämme ja huumoriltammekin ja asioiden hoitamisenkin suhteen tuntuu kaikki toimivan tosi hienosti... Onneksi näin. Ja on hyvä, että kävin sitten vielä hänenkin luonaan fyssarikäynnin jälkeen. Monella tavalla helpottunut olo :) Nyt kun vaan vielä paperihommatkin etenisivät ja siellä fysiatrian polillakin saisi asioita etenemään eri suuntiin, niin helpottaisi taas henkiseltä puolelta jonkin verran.\n(Janna: Sä et ole hullu\nLähettänyt Hannastiina/Kiinteyttävä vaikutus -blogi klo 21.22 2 kommenttia:\nTunnisteet: elämä, fysioterapeutti, ihmiset, kohtaamisia, kuntoutus, lonkkadysplasia, perinnölliset sidekudosongelmat, sä et ole hullu, työterveys\n"Kun romantiikan nälkää nään, Tom Jones stereoihin...


Halvat Lennot Verona-Barcelona - Bravofly\nHalvat lennot Verona Barcelona\nlennot Verona Barcelona\nHalvat lennot Verona – Barcelona, parhaat tarjoukset ja äkkilähdöt lennolle Verona – Barcelona.\nLentolippu reitille Verona - Barcelona\nHei ja tervetuloa käyttämään Bravoflyn halpalentojen hakukonetta! Oletko täällä, koska etsit halpalentoa reitillä Verona-Barcelona, etkä ole vielä löytänyt sinulle sopivaa lentoa reitillä Verona-Barcelona? Se johtuu siitä, että olit aikaisemmin toisella internetsivulla.\nLöydettyäsi lennon reitillä Verona-Barcelona, järjestä vapaasti matkasi niin kuin haluat. Bravoflyllä voit lennon varaamisen lisäksi reitillä Verona-Barcelona varata hotellimajoituksen, vuokrata auton ja ladata kohteen Barcelona matkaoppaan.\nJos sinulla ei ole tarkkoja matkustuspäiviä, katso tämän kuukauden lentotarjouksiamme kohteesta Verona kohteeseen Barcelona. Tähän aikaan vuodesta tarjouksemme ovat erityisen hyviä.\nElinkustannukset kohteessa Verona verrattuna kohteeseen Barcelona\nOlut (0,5 litraa) 1,05 € 0,95 € -10%\nMaitokahvi 1,39 € 1,74 € +25%\n1 kesämekko kauppaketjussa (Zara, H&M,...) 23,33 € 29,71 € +27%\n1 pari farkkuja (Levi's 501 tai vastaava) 90,00 € 76,88 € -15%\nKeskimääräinen kuukausittainen käteen jäävä palkka (verojen jälkeinen netto) 1 471,43 € 1 343,26 € -9%\nFlyvninger Verona - Barcelona


Kirkkomusiikki - Keuruun seurakunta Kirkkomusiikki - Keuruun seurakunta\nKirkkomusiikki on kristillisen seurakunnan rukousta ja ylistystä. Musiikki on sekä seurakuntaa yhdistävä että yksittäistä ihmistä syvältä koskettava voima, joka on läsnä lähes kaikessa seurakunnan toiminnassa. Musiikkityön keskeisin toiminnallinen tavoite on jumalanpalveluselämän ja pyhien toimitusten rakentaminen. Tärkeitä elementtejä ovat kuorotoiminta, musiikkikasvatus ja konsertit.\nKeuruun seurakunta tarjoaa lähes kaikenikäisille maksuttoman mahdollisuuden harrastaa kuorolaulua ja muuta siihen liittyvää yhteismusisointia. Lapsikuorossa opetellaan kuorolaulun perusteita. Iän karttuessa harrastus voi jatkua nuorisokuorossa ja lopulta kirkkokuorossa.\nSoolosoittimet soittajineen (esim. viulu, huilu, trumpetti, saksofoni…yms.) ovat tervetulleita rikastuttamaan jumalanpalvelusmusiikkia. Bändijuttuja (kitara, basso, perkussiot, piano) toteutetaan mahdollisuuksien ja tilanteen mukaan vaihtelevilla kokoonpanoilla. Yhtyeet soittavat jumalanpalveluksissa ja muissa seurakunnan tilaisuuksissa. Ota rohkeasti yhteyttä Johanna-kanttoriin, 044 – 7949 723 tai johanna.lemmetyinen@evl.fi.\nKonsertteja järjestetään kaikissa seurakunnan viidessä kirkossa. Joskus konserttipaikkoina toimivat myös seurakuntakeskukset tai muut tilat. Keuruun kirkko tarjoaa upean tilan ja erinomaiset soittimet urku- ja pianokonserteille. Vanhat puukirkot sopivat kesäaikaan esim. kamarimusiikin kokoonpanoille ja lauluohjelmistoille. Haapamäen kirkko on hyvä tila konsertoinnin ohella myös harjoitteluun ja äänityksiin.\nTervetuloa kirkkomusiikin hoitavaan ja siunaavaan ilmapiiriin.\nTervetuloa mukaan laulavaan ja soittavaan seurakuntaan!


Neljä kymmenestä liukastuu - Rakennusmaailma\nNeljä kymmenestä liukastuu\nLiikenneturvan tuoreen kyselyn mukaan neljä kymmenestä (38 %) suomalaisesta on liukastunut tämän tai viime talven aikana. Kaatuneista 27 prosenttia kertoi loukanneensa tai satuttaneensa itsensä. Joka kymmenes joutui kaatumisen seurauksena käymään lääkärissä tai terveydenhoitajalla. Yhden tai useamman päivän töistä poissa tai koulusta joutui olemaan viisi prosenttia kaatuneista.\nValtaosa nimesi liukastumisen syyksi liukkaan alustan. Muina osasyinä liukastumiseen tunnistettiin myös puutteet omassa varautumisessa. Pysy pystyssä -kampanja muistuttaa, että keskittymällä kävelyyn ja huolehtimalla asianmukaisista kengistä voi jokainen ehkäistä kaatumisia.\n”Liukkaus koskettaa kaikkia kulkutavasta riippumatta eikä kaatuminen ole ikääntyneiden vaiva. Liukastumisvammoja sattuu eniten työikäisille”, erityisasiantuntija Kaarina Tamminiemi Suomen sosiaali ja terveys ry:stä kertoo.\nKun kaatuneilta kysyttiin syitä liukastumiselle, kolme viidestä (62 %) nimesi erityisen liukkaan alustan kaatumisen syyksi. Lähes neljä kymmenestä (38 %) kertoi syyksi huonon tien tai alueen kunnossapidon ja viidesosa pimeyden tai huonon valaistuksen.\nMyös omasta toiminnasta löydettiin huomautettavaa. Neljäsosa piti omaa ja keliin sopimatonta kenkävalintaa syynä liukastumiseen. Myös kiire ja esimerkiksi puhelimeen keskittymisen aiheuttama tarkkaamattomuus olivat usean tunnistama syy kaatumiseen. Pysy pystyssä -kampanjassa kehotetaankin tänä vuonna keskittymään kävelyyn.\n”Liukastumistapaturmien ehkäisemisessä tarvitaan panostusta kunnossapitoon, ja myös kävelijän omaa varautumista. Liukkaus ei pääse yllättämään, jos seuraa keliennusteita. Pitävät jalkineet ja liukuesteet ovat hyvä valinta”, Kaarina Tamminiemi sanoo.\nLiukastumisista oli myös myönteisiä seurauksia. Yli puolet liukastumalla kaatuneista kertoi, että liukastumisen seurauksena kulkee nykyään varovaisemmin liukkailla. Hieman reilu kymmenesosa (13 %) kertoi, että liukastuminen sai käyttämään liukuesteitä. Yhtä moni raportoi hankkineensa pitävämmät talvikengät.\nNäin varaudut liukkaisiin:\nKeskity kävelyyn. Jos huomio on askelluksen sijasta kännykässä, voi liukkaus yllättää pahasti. Ennakoi. Kun vireystilasi on hyvä, pystyt varomaan liukkaita kohtia. Hyvissä liukkaan kelin kengissä on matala, leveä kanta, voimakkaasti kuvioitu pohja ja pehmeä pohjamateriaali.\nKenkien liukuesteet ja kiinteät nastat antavat hyvän pidon. Tarkista varoitukset. Jalankulkusään saat selville esimerkiksi Ilmatieteen laitoksen sivuilta. Anna palautetta pihojen ja kulkuväylien kunnossapidosta. Pihojen ja katujen hiekoitus sekä lumien puhdistaminen auttavat pysymään pystyssä.\nAvainsanat hiekoitus koti valaistus


Nuukailua: Kotihiiri selviää halvemmalla\nKotona viihtyvänä "kotihiirenä" (tai nykyään lienee trendikkäämpää nimittää kotona viihtyvää "kotoilijaksi") selviää vapaa-ajastaan yllättävän halvalla. Siis oikeastaan ilmaiseksi.\nItse vietän mielelläni vapaa-aikani kotona. Ei tee edes mieli lähteä mihinkään (varsinkaan koulupäivien jälkeen) kun päivän on ollut jo ihmisten seurassa ja kotona riittää kuitenkin tekemistä... kotityöt vievät suhteellisen paljon aikaa, ehkä siksi, että ne ovat meillä lähes 100% allekirjoittaneen harteilla, johtuen miehen epäsäännöllisestä vuorotyöstä (ja osaksi kyllä ihan siitä, että mies ei ole "oppinut tykkäämään" siivoamisesta...) Onneksi kotitöiden teko ei ole itselleni enää mitenkään vastenmielistä, kuten joskus nuorempana, toisinaan jopa oikeasti nautin siivoamisesta. Siinä näkee palkitsevan nopeasti kättensä jäljet.\nKotitöiden lisäksi aikaa menee ruoan laittamiseen (tai no, onhan sekin kotityö), lasten asioiden hoitamiseen ja heidän kanssaan olemiseen, koulutehtäviin ja lukemiseen, ja kaikkien muiden juoksevien asioiden hoitamiseen.\nVapaa-ajallani teen kotona toki myös muutakin kuin "velvollisuuksia"; surffailen mielenkiintoisilla nettisivuilla ja blogeissa, vietän aikaa kyläilemään poikenneiden kavereiden tai sukulaisten kanssa, katselen televisiosta erilaisia dokumentteja ja ohjelmia.. myös esim. hömppäsarjojen aatelia, Kauniita ja rohkeita ;) Aiemmin seurasin tiiviisti myös Emmerdalea, mutta siihen iski kyllästyminen jo kuukausi-pari sitten. K&R:lle on tosin käymässä samoin. Nyt on taas päivien pidentyessä tullut sellainen fiilis, että tämänkin tv:n katseluun kuluvan ajan voisi käyttää johonkin järkevämpään...\n...kuten esimerkiksi hiihtämiseen! Sen ensimmäisen hiihtokerran jälkeen innostuinkin sitten taas kunnolla, ja tämän viikon aikana olen käynyt jo 3 kertaa hiihtämässä läheiselle pellolle tehdyllä ladulla (arvostan sitä, että ladut sinne tehdään ja niitä ylläpidetään, ovat sitten ilmaiseksi ihmisten käytettävissä, aika hienoa!) Kunto ei vielä anna periksi pidemmille lenkeille, mutta eilen hiihdin tuon ladun 2 kertaa, eli yhteensä 5 km. Ja se kyllä riitti yhdelle kerralle.. :) Haaveilen, että kunhan tässä nostan kuntoa pikkuhiljaa, niin kykenisin sitten keväämmällä heittämään esim. 20 km hiihtolenkin ilman ladunvarteen tuupertumista ;) Saa nähdä kuinka käy!\nJoskus aiemmin (ennen lapsia ja jonkun verran vielä ensimmäisen lapsenkin kanssa) tuli vapaa-aikaa vietettyä kotona olemisen sijaan lähinnä kaupoissa haahuilemalla, vaikkei ollutkaan mitään mitä olisi oikeasti tarvinut. Äkkiäkös sieltä aina jotakin äkkäsi, jota muka tarvitsi, tai puhtaasti vain halusi. Ja rahaa meni. Kahviloissa istuskelukin oli tavallista, ja pidemmän päälle kallista.\nUseat muutkin "ajanvietteet" kodin ulkopuolella tuppaavat maksamaan aina jotakin, mikä enemmän, mikä vähemmän, kuten esim. pikaruokailu, ulkona syöminen, elokuvissa käynti ja useat harrastukset. Baarit, kylpylät, huvipuistot, näyttelyt, konsertit. Reissaaminen, ulkomaille matkustelusta puhumattakaan.\nEn minä näitä nykyäänkään kokonaan ole hylännyt enkä hylkääkään, tykkään edelleen esim. käydä elokuvissa, ulkona syömässä, ja ulkomaille matkustelustakin haaveilen :) Pointti on siinä, että onnekseni viihdyn nykyään suurimmaksi osaksi kotona, kun kotona oleminen ja arkiaskareiden puuhastelu ei tunnu enää tylsältä, hukkaan heitetyltä ajalta. Usein jopa päinvastoin, kotona oleminen on minulle suorastaan tarve, se lataa akkujani.\nJa sitten taas harvakseltaan toteutettuina ne elokuvissa käynnitkin ym. tuntuvat enemmän "juhlalta", kun eivät ole jokapäiväistä arkista ajanvietettä.\nJa toki tässä siis samalla säästää myös selvää rahaa :)\nLähettänyt Terhi klo 3.52


512 Gt:n SSD tarjouksessa!\nPäivitä 512 Gt:n SSD valikoituihin ThinkPad-malleihin vain 1 €:lla!\n09- 424 52 988Maanantai - Torstai: 08.00 - 18.00Perjantai: 08.00 - 16.00\nTarjous päättyy 27.2. | Ilmainen toimitus kaikille tietokoneille ja tableteille\nPäivitä i5-prosessoriin ja säästä 300€ ThinkPadistasi, Päättyy 7.2.\n+256 GB SSD = 1 €\nTehokkaalla ThinkPad T580:llä saat kaiken irti kyvyistäsi. Sen eloisa 15" näyttö on toimiva ratkaisu. Monipuolisiin ominaisuuksiin kuuluvat muun muassa 27 tuntia kestävä akku, nopeat USB-portit ja kätevä sivutelakointi.\nIntel Core i5-8250U Processor (6MB Cache, up to 3.40 GHz)\n256GB Solid State Drive M.2 2280 NVMe, Opal 2.0\nThinkPad E480 - Silver\nYrityskäyttöön valmis ThinkPad E480 maksimoi tuottavuuden ja takaa, että saat kaiken irti sijoituksestasi.\nMonipuolinen 15,6" kannettava pk-yrityksille. Tehokas Intel®-tekniikka. Vakuuttavat tietoturvaominaisuudet.\naiskit varmasti töitä kovasti paikasta riippumatta. 15.6" ThinkPad L580:n monipuolisuus, teho ja kannettavuus helpottavat urakkaasi.\nIntel Core i7-8550U Processor (8MB Cache, up to 4.00 GHz)\nPaiskit varmasti töitä kovasti paikasta riippumatta. 14" ThinkPad L480:n monipuolisuus, teho ja kannettavuus helpottavat urakkaasi.\nLoistavia tarjouksia kannettavista, joissa 512 Gt:n SSD.\nVoiko hyvää kannettavaa parantaa entisestään? Kyllä voi, ja niin juuri me teimme! Uusi ThinkPad T480 sisältää upean näytön, mahtavan äänentoiston, tehokkaan suorittimen sekä parannetut suojaus- ja tietoturvaominaisuudet.\n16GB(8+8) DDR4 2400MHz SODIMM\n512GB Solid State Drive M.2 2280 PCIe, Opal 2.0\nThinkPad T580 - i7-8650U\nTehokas 15,6-tuumainen yrityskannettava. **27 tuntia kestävä akku, uudelleenmuotoiltu sivutelakointi.\nIntel Core i7-8650U Processor (8MB Cache, up to 4.20 GHz)\n8 GB DDR4 2400MHz SODIMM\nTehokkaalla Intel® Xeon® -suorittimella ja NVIDIA® Quadro® -näytönohjaimella varustettu ThinkPad P52 on aivan uudenlainen 15,6" työasema.\nIntel Xeon E-2176M Processor (12MB Cache, up to 4.40 GHz)\nHaluatko tehokkaan vai helposti kannettavan tietokoneen? Kun valitset ThinkPad P1:n, saat ne molemmat. Helppo valinta.\nIntel Core i7-8850H Processor (9MB Cache, up to 4.30 GHz)\n512GB Solid State Drive M.2 2280 NVMe, Opal\nYoga C930 (13") Glass\nKorkealaatuinen alumiiniviimeistely ja ainutlaatuinen lasikansi. Laaja valikoima innovatiivisia ominaisuuksia. Ohut ja tyylikäs muotoilu.\nYoga S730 (13") - Iron Grey\nKorkealaatuisella kiillotetulla alumiinilla viimeistelty ja vain 11,9 mm paksu Yoga S730 on kaikkien aikojen ohuin Yoga-kannettava – emmekä tinkineet mistään.\nYoga 730 (15") - Iron Grey\nTutustu Yoga 730:een. Tämä jopa 4K-tarkkuuden 15,6" kosketusnäytöllä, tehokkaalla suorittimella ja näytönohjaimella sekä kynän tuella varustettu kannettava on suunniteltu tehokkaaseen työskentelyyn, tyylistä tinkimättä.\nIdeapad 530s (14")-Mineral Grey\nTutustu Ideapad 530s -kannettavaan. Yllätyt tämän tehokkaan ja kapean kannettavan suoritintehosta.


Rovaniemen Palloseura - ”Kuukauden päästä parempi joukkue"\nlauantai, 14 kesäkuu 2014 12:21\n”Kuukauden päästä parempi joukkue"\nEI HÄTÄÄ. RoPSin päävalmentaja Juha Malisella on joukkueen kanssa kahden vuoden mittainen sopimus, ja hän sanookin tekevänsä töitä joukkueen eteen pitkällä tähtäimellä. Kuva: Jussi Leinonen\nJuha Malinen uskoo RoPSin nousuun uransa vaikeimman alkukauden jälkeen\nRovaniemen Palloseuran päävalmentaja Juha Malinen. Veikkausliiga on takana reilu kolmannes. Miten vedät yhteen joukkueesi alkukauden?\n”Työteliästä on ollut. Uusi valmentaja, uusi ideologia, uusia pelaajia ja siihen päälle koko urani pahin loukkaantumisten määrä. Kun olemme saaneet jostakin ideasta kiinni tai pelaajan oikealle pelipaikalleen, on joku pudonnut rivistä, ja olen joutunut etsimään uusia ratkaisuja. Tuloksiin en voi olla missään nimessä tyytyväinen.”\nMiten arvioit omaa toimintaasi ja olisitko tehnyt jotakin toisin? Esimerkiksi olisiko pelaajia pitänyt kierrättää raskaalla alkukaudella enemmän?\n”Harjoituskausi oli pettymys. Olosuhteet olivat hyvät, mutta tasokkaita harjoitusvastustajia emme saaneet riittävästi. Etenkin viimeiset neljä viikkoa ennen sarjan alkua olisimme kaivanneet kovia pelejä, sillä emme olleet valmiita liigavauhtiin. Jatkossa tämä on mietittävä uudelleen. Köykäisten vastustajien ja pienen hallin perusteella tein joitakin vääriä analyysejä joukkueesta ja pelaajista. Se on myönnettävä. Ehkä pelaajia olisi myös pitänyt kierrättää alkukaudella hieman enemmän, mutta silloin pelitavan sisäänajo ajoi priorisoinnissa edelle.”\nEntä kauden aikana?\n”Olen elänyt normaalia valmentajan arkea joka päivä. Tilanne on ollut vaikea, mutta olemme säilyneet koko ajan energisenä joukkueena. Joitakin tiukkoja pelejä olisimme varmasti voineet kääntää toisenlaisilla ratkaisuilla. Vaihtoehdot ovat olleet kuitenkin hyvin vähissä.”\nMiten näet RoPSin tilanteen kokonaisuutena, edustusjoukkueen ja koko seuran osalta?\n”Näen oikein rehevän ja antoisan työympäristön. Kun valmentajan kanssa tehdään kahden vuoden sopimus, on ensimmäinen vuosi sellainen, jolloin katsotaan keiden pelaajien kanssa työtä jatketaan myös seuraavana vuonna. Minulla on hyvä keskusteluyhteys puheenjohtaja Risto Nivan ja urheilu- ja markkinointijohtaja Jari Ilolan kanssa ja heidän selkeä tukensa. RoPS pyrkii seurana vakiinnuttaman asemansa liigassa, taistelemaan sijoituksista kuuden joukossa ja ajamaan sisään yhä enemmän pohjoissuomalaisia pelaajia ja omia kasvatteja. Ymmärrän, että fanit ja yleisö kritisoivat menestystämme, mutta näen asiat pitemmällä tähtäimellä.”\nKeitä haluaisit nostaa pelaajistosta esiin erityisesti?\n”Antti Okkonen, Niki Otaru ja Mika Mäkitalo ovat tehneet todella tasokasta työtä. Antti Peura on nostanut rooliaan kovasti, samoin Ville Saxman. Oma osastonsa ovat topparipari Ndukaku ja Obilor ja heidän assistenttinsa Jarkko Lahdenmäki. Heille aktiivisempi pelitapa ei ollut kirkossa kuulutettu. ”Japi” on tehnyt lähtökohtiinsa nähden hurjan nousun. Aiempina vuosina hänen esityksensä tällä tasolla olivat huvittavuuden rajamailla, mutta nyt hän haastaa ykköstopparit aidosti.\nUlkomaalaispelaajat ovat hyvin sitoutuneita, ja Jamal Gay on kolmen ahkerimman pelaajan joukossa ja voittaa 70 prosentin varmuudella pallot toppareilta. Häneltä tarvitaan vielä lisää vaarallisuutta.”\n”Mukaan on noussut omia kasvatteja ja pohjois-suomalaisia pelaajia. Simo Roiha on erittäin tunnollinen kaveri, Santeri Kumpula on tulevaisuuden nimi ja Lassi Nurmos on osoittanut olevansa liigatason puolustaja. Olli Pöyliö on saanut vastuuta, mutta on mietittävä, onko hän vielä sillä tasolla, että pelaisi säännöllisesti joukkueessa, joka taistelee sijoituksista kuuden joukkoon.”\nMikä on joukkueen pelillinen tilanne?\n”3–6 viimeistä tappiollista peliä olisi voinut jo kääntyä meille pienillä asioilla. Puolustusmoraali on kiitettävällä tasolla. Pallon voittamisen jälkeen tarvitsemme vielä hieman malttia ryhmittyäksemme kunnolla hyökkäysmuotoon. Tätä kautta saamme lisää vaarallisuutta peliimme.”\nMiten näet joukkueen kauden jatkuvan ja tulevat europelit?\nNäen kehityssuunnan erittäin hyväksi. Kauden toisella puoliskolla keräämme enemmän pisteitä kuin ensimmäisellä ja olemme kuukauden päästä paljon parempi joukkue. Sarjan viimeinen kolmannes on meille tuloksellisesti paras. Europeleistä lähdemme hakemaan mahdollisimman hyvää ottelusarjaa.”\nLopuksi, oliko pelitapamuutos liian iso ja kunnianhimoinen?\n”Mielestäni ei, pelaajat haluavat pelata, hallita pelejä ja kehittyä.”\nVeikkausliigan ottelu RoPS–FC Inter Turku ke 18.6. klo 18.30 Keskuskentällä. Liput 15/13/10/7 e.\nLuettu 812 kertaa


Prosenttiperiaate.fi päivittyy jälleen | Prosenttiperiaate\nProsenttiperiaate.fi päivittyy jälleen\nProsenttiperiaate.fi -sivustolle aletaan jälleen päivittää ajankohtaisia tapahtumia ja uutisia prosenttiperiaatteesta. Sivustoa aiemmin päivittänyt Prosentti taiteelle -hanke päättyi vuodenvaihteessa 2015.\nTällä hetkellä sivustoa ylläpitää Suomen Taiteilijaseura, joka edistää prosenttiperiaatetta Suomessa yhdessä Teollisuustaiteen Liitto Ornamon, Ympäristötaiteen säätiön ja Suomen Arkkitehtiliitto SAFAn kanssa ja yhteistyössä Taiteen edistämiskeskuksen kanssa. Prosenttiperiaatteen edistämistyötä tukee opetus- ja kulttuuriministeriö.\nProsenttiperiaate.fi -sivulla kerromme uutisia ja ajankohtaisia kuulumisia prosenttiperiaatteesta ja julkisesta taiteesta. Sivustolla esitellään erilaisia prosenttiperiaatteen toteuttamisen malleja ja tapoja sekä innostavia esimerkkejä kiinnostavista arkiympäristöistä ympäri maata.\nVuonna 2016 tullaan järjestämään myös useita tapahtumia ja koulutuksia taiteilijoille, muotoilijoille, arkkitehdeille ja taiteen tilaajille. Niistä kerromme tällä verkkosivulla.\nProjektisuunnittelija Hanna Hannus, Suomen Taiteilijaseura, puh.040 5899548 ja hanna.hannus@artists.fi.\nViestintäpäällikkö Miisa Pulkkinen, Suomen Taiteilijaseura, puh. 040 5239984 ja miisa.pulkkinen@artists.fi.